เอกสารหมายเลข 1

**แบบประเมินคุณสมบัติของบุคคล**

|  |  |
| --- | --- |
| **ชื่อ นางสาวศิริวรรณ สันคม**  **ตำแหน่ง นักวิเคราะห์นโยบายและแผนปฏิบัติการ**  **ส่วนยุทธศาสตร์และสารสนเทศการปศุสัตว์**  **กรมปศุสัตว์**  **ขอประเมินเพื่อแต่งตั้งให้ดำรงตำแหน่งที่สูงขึ้น**  **ตำแหน่ง นักวิเคราะห์นโยบายและแผนชำนาญการ**  **ส่วนยุทธศาสตร์และสารสนเทศการปศุสัตว์**  **กรมปศุสัตว์** | **ตำแหน่งเลขที่ 2017**  **สำนักงานปศุสัตว์เขต 5**  **กระทรวงเกษตรและสหกรณ์**  **ปีงบประมาณ 2563**  **ตำแหน่งเลขที่ 2017**  **สำนักงานปศุสัตว์เขต 5**  **กระทรวงเกษตรและสหกรณ์** |
|  |  |

เอกสารหมายเลข 3

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น**

**เรื่องที่ 1**

**1. ชื่อผลงาน** การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่

**ปีที่ดำเนินการ** พ.ศ. 2562

**2. ความสำคัญและที่มาของปัญหาที่ทำการศึกษา**

ในเขตพื้นที่ภาคเหนือตอนบนมีสภาพภูมิอากาศและภูมิประเทศที่มีความเหมาะสมการเลี้ยงโคนม มักนิยมเลี้ยงโคนมกันในพื้นที่ 6 จังหวัด คือ เชียงใหม่ เชียงราย ลำพูน ลำปาง แพร่ และพะเยา โดยเริ่มมีการเลี้ยงโคนมมาตั้งแต่ปี พ.ศ. 2508 และปัจจุบันปริมาณการเลี้ยงโคนมในภาคเหนือตอนบนหรือในพื้นที่เขตปศุสัตว์ที่ 5 คิดเป็นร้อยละ 9.50 ของการเลี้ยงโคนมในประเทศไทย หรือเลี้ยงมากเป็นอันดับ 4 ของประเทศ รองจากเขต ปศุสัตว์ที่ 1, 7 และ 3 ตามลำดับ ปัญหาที่มักพบจากสภาพการเลี้ยงโคนมของเกษตรกรที่กระทบต่อการพัฒนาคุณภาพน้ำนมดิบให้ได้ตามเกณฑ์มาตรฐานนั้น มักเป็นปัญหาเนื่องมาจากการจัดการฟาร์ม คือ

1) ปัญหาจากการขาดแคลนอาหารสัตว์ในฤดูแล้ง เกษตรกรผู้เลี้ยงโคนมส่วนใหญ่จะมีพื้นที่ค่อนข้างน้อย ไม่มีพื้นที่เพียงพอต่อการปลูกสร้างแปลงหญ้า พืชอาหารสัตว์สำหรับเลี้ยงโคนม ต้องพึ่งพาอาหารหยาบจากภายนอกพื้นที่ เช่น ต้นข้าวโพดฝักอ่อน เปลือกฝักข้าวโพดเลี้ยงสัตว์ เปลือกข้าวโพดฝักอ่อนจากโรงงาน เป็นต้น เกษตรกรต้องออกไปหาอาหารหยาบระยะทางไกล สิ้นเปลืองค่าใช้จ่าย บางครั้งเกิดภาวะขาดแคลน ส่งผลให้ แม่โคนมได้รับอาหารหยาบไม่สม่ำเสมอ ไม่เพียงพอต่อความต้องการ จึงทำให้ได้ผลผลิตน้ำนมไม่เต็มศักยภาพ การแก้ปัญหาจะต้องเพิ่มพื้นที่ปลูกสร้างแปลงหญ้าให้เพียงพอต่อจำนวนแม่โคนม ผลิต และสำรองอาหารหยาบให้เพียงพอตลอดปี

2) ปัญหาความสมบูรณ์พันธุ์ที่เกี่ยวกับแม่พันธุ์โคนม ได้แก่ ปัญหาไม่เป็นสัดหลังคลอด ปัญหาการผสมติดยาก เกิดการแท้งในระยะต่างๆ ของการอุ้มท้อง รอบการเป็นสัดไม่สม่ำเสมอ ซึ่งมีมูลเหตุจากหลายกรณี เช่น รกค้าง มดลูกอักเสบ เป็นหนอง ถุงน้ำในรังไข่ รังไข่ไม่ทำงาน เป็นต้น ปัญหาเหล่านี้ จะต้องได้รับการจัดการที่ถูกต้องโดยการประเมินความสมบูรณพันธุ์รายตัวและภาพรวมของฝูงที่ถูกต้องเป็นปัจจุบัน มีการตรวจอย่างสม่ำเสมอและค้นหาแม่โคนมที่มีปัญหาโดยเร็ว เพราะปัญหาเกี่ยวกับระบบสืบพันธุ์จะส่งผลกระทบต่อการตั้งท้อง การคลอด และการให้นมของแม่โคนม

3) ปัญหาที่เกี่ยวกับโรคระบาดในโคนมโดยเฉพาะโรคปากและเท้าเปื่อย ซึ่งมีการระบาดในพื้นที่เกือบทุกปี ในพื้นที่ที่มีการระบาดจะส่งผลกระทบต่อการผลิตน้ำนมของแม่โค เกษตรกรสูญเสียรายได้และมีรายจ่ายเพิ่มขึ้นจากการรักษาโรคสาเหตุส่วนใหญ่มาจากการนำสัตว์ต่างพื้นที่เข้ามาเลี้ยง นำเชื้อโรคที่เป็นสายพันธุ์(Type) ใหม่ เข้ามาติดต่อกับสัตว์ในพื้นที่ ทั้งๆ ที่ในพื้นที่ได้มีการฉีดซีนป้องกันโรคแล้ว

4) ปัญหาด้านการจัดการสุขภาพของโคนม โรคเต้านมอักเสบ ซึ่งยังเป็นปัญหาที่ค่อนข้างรุนแรง ทั้งชนิดที่ไม่แสดงอาการและแสดงอาการ ซึ่งโรคนี้จะมีผลโดยตรงต่อคุณภาพน้ำนมดิบเพราะจะมีจำนวนเซล เม็ดเลือดขาวหรือโซมาติกเซลปนเปื้อนในน้ำนม สาเหตุเกิดจากการจัดการฟาร์มของเกษตรกร การรีดนม การดูแลรักษาเครื่องรีดนม ซึ่งในปัจจุบันปัญหาเต้านมอักเสบได้ลดลงมาก เพราะการส่งเสริมและพัฒนาของภาครัฐและองค์กรเกษตรกรเอง แต่ก็ยังมีเกษตรกรอีกจำนวนหนึ่งที่จะต้องได้รับการส่งเสริมและพัฒนาอีกต่อไป เพื่อให้โรค เต้านมอักเสบหายไปหรือให้มีน้อยที่สุด

จากปัญหาที่พบดังกล่าวผู้ศึกษาจึงวิเคราะห์ได้ว่า ปัญหาที่เกิดขึ้นส่งผลให้คุณภาพน้ำนมดิบไม่ได้ตามเกณฑ์มาตรฐานที่สหกรณ์กำหนด ซึ่งอาจเกิดจากปัญหาการขาดการมีส่วนร่วมของเกษตรกรผู้เลี้ยงโคนมที่เป็นสมาชิกของสหกรณ์ ดังนั้น ผู้ศึกษาจึงมีความสนใจที่จะศึกษาการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่ เพื่อนำผลจาการศึกษาที่ได้มาใช้เป็นแนวทางให้สหกรณ์โคนมพัฒนางานด้านการมีส่วนร่วมของเกษตรกรสมาชิก เพื่อให้เกิดการขับเคลื่อนด้านการพัฒนาคุณภาพน้ำนมดิบ เกิดองค์ความรู้ของเกษตรกรและสหกรณ์ สร้างความมั่นคงในอาชีพ ส่งผลให้เกษตรกรมีรายได้เพิ่มมากขึ้น

**3. วัตถุประสงค์ในการศึกษา**

3.1 เพื่อศึกษาลักษณะพื้นฐานบางประการทางเศรษฐกิจและสังคมของเกษตรกรผู้เลี้ยงโคนมสหกรณ์ โคนมการเกษตรไชยปราการ จำกัด จังหวัดเชียงใหม่ ในการมีส่วนร่วมพัฒนาคุณภาพน้ำนมดิบ

3.2 เพื่อศึกษาการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่

3.3 เพื่อศึกษาปัญหาอุปสรรค และข้อเสนอแนะ การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

ในการศึกษา เรื่อง “การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่” ครั้งนี้ ผู้ศึกษาได้รวบรวมแนวคิดและทฤษฎี งานวิจัยที่เกี่ยวข้องตลอดจนเอกสารต่างๆ ที่เกี่ยวข้อง เพื่อนำมากำหนดเป็นกรอบและแนวทางในการศึกษา ดังต่อไปนี้

* 1. **แนวคิดและทฤษฎีที่เกี่ยวกับการมีส่วนร่วม**

การมีส่วนร่วมของประชาชน (Public Participation หรือ Citizen Engagement) กระบวนการสานสัมพันธ์ระหว่างภาครัฐและภาคประชาชน เพื่อสร้างความเข้าใจร่วมและเพื่อให้โครงการต่างๆ ดำเนินต่อไป เพื่อประโยชน์สุขของประชาชน และสนองความต้องการของประชาชนมากขึ้น โดยเน้นกระบวนการที่เปิดโอกาสให้ประชาชนเข้ามามีส่วนเกี่ยวข้องในกระบวนการตัดสินใจของรัฐ กระบวนการมีส่วนร่วมของประชาชนเป็นวิธีการที่ภาครัฐ ภาคประชาสังคม และผู้ที่เกี่ยวข้อง มีโอกาสเรียนรู้ทำความเข้าใจร่วมกัน ปรึกษาหารือร่วมกัน เพื่อแสวงหาทางเลือกที่ดีที่สุด ทุกฝ่ายยอมรับได้มากที่สุด และมีผลกระทบเชิงลบน้อยที่สุด

* + 1. ความหมายของการมีส่วนร่วม

การมีส่วนร่วมของประชาชนเป็นปัจจัยที่สำคัญประการหนึ่งในความสำเร็จของการพัฒนาโดยจะต้องมีการรักษาความต่อเนื่องในการทำงานและแสวงหาแนวทางเพิ่มประสิทธิภาพ (สนั่น วงศ์พัวพัน, 2529: 26) ได้มีนักวิชาการได้ให้ความหมายของการมีส่วนร่วมที่มีประเด็นแตกต่างกัน ดังต่อไปนี้

กรรณิกา ชมดี (2524) ได้สรุปการมีส่วนร่วมของของประชาชนในการพัฒนาว่า การมีส่วนร่วม คือ การให้ความร่วมมือของประชาชนไม่ว่าของปัจเจกบุคคล หรือกลุ่มคนที่มีความเห็นพ้องต้องกันและเข้าร่วมรับผิดชอบ เพื่อดำเนินการพัฒนาและเปลี่ยนแปลงไปในทางที่ประชาชนต้องการ โดยการกระทำผ่านกลุ่มหรือองค์การเพื่อให้บรรลุถึงความเปลี่ยนแปลงที่ประชาชนพึงประสงค์

นรินทร์ชัย พัฒนพงศษ (2533) กล่าวว่า การมีส่วนร่วมในแง่มุมของการพัฒนาชนบทนั้น หมายถึง การให้ประชาชนเข้ามาเกี่ยวข้องในกระบวนการต่างๆ ของขั้นตอนการพัฒนา ได้แก่ กระบวนการตัดสินใจ กระบวนการดำเนินโครงการ และร่วมรับผลประโยชน์จากโครงการพัฒนา นอกจากนี้ยังให้ประชาชนเข้ามาเกี่ยวข้องกับความพยายามที่จะประเมินผลโครงการนั้นๆ ด้วย

ทนงศักดิ์ คุ้มไข่น้ำ (2534: 76) ให้นิยามการมีส่วนร่วม หมายถึง การที่ประชาชนได้เข้ามามีส่วนร่วมในลักษณะของการร่วมคิด ร่วมตัดสินใจ ร่วมวางแผน ร่วมปฏิบัติ ร่วมรับผลประโยชน์และร่วมติดตามประเมินผลเป็นกระบวนการที่กลุ่มเป้าหมายได้รับโอกาส และใช้โอกาสที่ได้รับแสดงออก

วิฑูรย์ ปัญญากุล (2535) ให้นิยามการมีส่วนร่วม หมายถึง การที่ประชาชนผู้ที่ได้รับประโยชน์และ/หรือผลกระทบโดยตรงจากการพัฒนามีสิทธิในการกำหนดทิศทางของการพัฒนาได้

ทวีทอง หงส์วิวัฒน์ (2537: 81) ให้ความหมายการมีส่วนร่วมของประชาชน คือ การที่ประชาชนหรือชุมชนพัฒนาขีดความสามารถในการจัดการ และควบคุมการใช้และการกระจายทรัพยากรและปัจจัยการผลิตที่มีอยู่ในสังคม เพื่อประโยชน์ต่อการดำรงชีพทางเศรษฐกิจและสังคมตามความจำเป็นอย่างสมศักดิ์ศรีในฐานะสมาชิกสังคมซึ่งสอดคล้องกับ ยุวัฒน์ วุฒิเมธี (2526: 25) ได้กล่าวถึงการมีส่วนร่วม หมายถึง การสนับสนุนและการเปิดโอกาสให้ประชาชนได้เข้ามาเกี่ยวข้องและรับผิดชอบดำเนินการในเรื่องต่างๆ ที่มีผลกระทบถึงตัวประชาชนเองหรืออาจกล่าวได้ว่า การมีส่วนร่วมของประชาชนเกิดขึ้น เมื่อพวกเขาเรียนรู้ถึงประโยชน์ที่เขาได้รับจากการเข้ามามีส่วนร่วม ซึ่งเกิดจากการแลกเปลี่ยนกันระหว่างผู้เข้าร่วมด้วยกันหรือการได้รับความช่วยเหลือจากผู้เข้าร่วมคนอื่นๆ ด้วยมาแล้ว (Good enough, 1966: 12)

Ashworth, Long mate and Morrison (1992 อ้างถึงใน นภา รังสิเวโรจน์, 2544) กล่าว่า การมีส่วนร่วม คือ การที่บุคคลสองฝ่ายได้ร่วมกันนำความรู้ที่มีอยู่มาใช้โดยที่ได้มีความตระหนักถึงอารมณ์และแรงจูงใจที่มีต่อการทำงานร่วมกัน ปราศจากการช่วยเหลือกันในทางที่ผิด และการเข้ามามีส่วนร่วมนั้นบุคคลทั้งสองฝ่ายต้องไม่รู้สึกว่า ได้รับผลกระทบหรือคุกคามจากอีกฝ่ายหนึ่ง

คารม คำพิทูรย์ (2545) สรุปการมีส่วนร่วมของประชาชนในการวางแผนการพัฒนาว่า การที่ประชาชนเข้ามาร่วมกิจกรรมกลุ่มในขั้นตอนหนึ่งหรือทุกขั้นตอน ซึ่งผลของการเข้ามาเกี่ยวข้องดังกล่าวเป็นเหตุ เร้าใจให้กระทำให้บรรลุเป้าหมายของกลุ่มนั้น รวมทั้งทำให้เกิดความรู้สึกร่วมรับผิดชอบกับกลุ่มดังกล่าวด้วย

บุญเลิศ จิตตั้งวัฒนา (2548) ได้ให้ความหมายการมีส่วนร่วมของประชาชนว่า การที่ปัจเจกบุคคลหรือกลุ่มบุคคลเข้ามามีส่วนเกี่ยวข้อง ร่วมมือ ร่วมรับผิดชอบในกิจกรรมการพัฒนาที่เป็นประโยชน์ต่อสังคมในขั้นตอนต่างๆ ของการดำเนินงานนั้นๆ โดยมีกลุ่มหรือองค์กรรองรับบุคคลที่เข้ามามีส่วนร่วมในการพัฒนา ภูมิปัญญา การรับรู้ สามารถวิเคราะห์ และตัดสินใจ เพื่อกำหนดกิจกรรมได้ด้วยตนเอง

จากความหมายดังกล่าวข้างต้น จะเห็นได้ว่ามีความคล้ายคลึงกัน ผู้ศึกษาจึงสรุปเป็นความหมายรวบยอดของการมีส่วนร่วมของประชาชน จากคำจำกัดความที่กล่าวไปแล้วดังนี้ การมีส่วนร่วม หมายถึง การที่บุคคลหรือกลุ่มบุคคลได้เข้ามามีส่วนได้ส่วนเสียหรือเข้าร่วมกิจกรรมใดกิจกรรมหนึ่งร่วมกัน และได้มีโอกาสเข้ามาร่วมคิดแก้ไขปัญหา ร่วมวางแผน ร่วมปฏิบัติทั้งในรูปของการเสียสละแรงงานและการบริจาควัสดุสิ่งของ ร่วมกันรับผิดชอบในเรื่องต่างๆ และร่วมติดตามขยายผล ทั้งนี้การแสดงออกในการมีส่วนร่วมอาจเป็นการแสดงออกของบุคคลโดยตรง หรือโดยผ่านองค์กรในชุมชนนั้นๆ

* + 1. องค์ประกอบของการมีส่วนร่วม

การทำงานแบบมีส่วนร่วมเกี่ยวข้องกับบุคคล และองค์กรหลายประเภทตามลักษณะงาน โดยมีองค์ประกอบที่สำคัญ คือ ผู้ร่วมงานทุกฝ่ายต้องมีอุดมการณ์ เป้าหมาย วัตถุประสงค์ และมีผลประโยชน์ร่วมกัน (ศิราภรณ์ ภิญโญชูโต. 2549: 36)

การมีส่วนร่วมประกอบด้วย (เดโช แสนภักดี. 2546: 30 - 31)

1) การมีส่วนร่วมในการศึกษาชุมชน จะเป็ นการกระตุ้นให้ประชาชนได้ร่วมกันเรียนรู้สภาพของชุมชน การดำเนินชีวิต ทรัพยากรและสิ่งแวดล้อม เพื่อใช้เป็นข้อมูลเบื้องต้นในการทำงานและร่วมกันค้นหาปัญหา สาเหตุของปัญหา ตลอดจนการจัดลำดับความสำคัญของปัญหา

2) การมีส่วนร่วมในการวางแผน โดยจะมีการรวมกลุ่มอภิปรายและแสดงความคิดเห็น เพื่อการกำหนดนโยบาย วัตถุประสงค์ วิธีการ แนวทางการดำเนินงาน และทรัพยากรที่ต้องใช้

3) การมีส่วนร่วมในการดำเนินการพัฒนา โดยการสนับสนุนด้านวัสดุ อุปกรณ์ แรงงาน เงินทุน หรือเข้าร่วมบริหารงาน การใช้ทรัพยากร การประสานงาน และดำเนินการขอความช่วยเหลือจากภายนอก

4) การมีส่วนร่วมในการรับผลประโยชน์จากการพัฒนา เป็นการนำเอากิจกรรมมาใช้ให้เกิดประโยชน์ทั้งด้านวัตถุและจิตใจ โดยอยู่บนพื้นฐานของความเท่าเทียมกันของบุคคลและสังคม

การมีส่วนร่วมของประชาชน ประกอบด้วย

- การมีส่วนร่วมในการตัดสินใจ ได้แก่ การตัดสินใจในช่วงของกิจกรรม และช่วงดำเนินกิจกรรม

- การมีส่วนร่วมในการลงมือทำเอง ได้แก่ การสนับสนุนทรัพยากรการร่วมบริหาร ร่วมลงแรง และร่วมใจ

- การมีส่วนร่วมในการแบ่งปันผลประโยชน์ ทั้งประโยชน์ทางใจและทางวัตถุ

- การมีส่วนร่วมในการประเมินผล ได้แก่ การตรวจสอบควบคุมการดำเนินกิจกรรมทั้งหมด

(เดโช แสนภักดี. 2546 : 32 - 33)

* + 1. แนวคิดและทฤษฎีการมีส่วนร่วม

Cohen and Uphoff (1980) เสนอรูปแบบการมีส่วนร่วมเป็น 4 แบบ

1. การมีส่วนร่วมในการตัดสินใจ (Decision making) ในกระบวนการของการตัดสินใจนั้นประการแรกสุด คือ การกำหนดความต้องการและจัดลำดับความสาคัญ จากนั้น เลือกนโยบายและประชากร ที่เกี่ยวข้อง การตัดสินใจในช่วงเริ่มต้น การตัดสินใจในช่วงดำเนินการวางแผน และการตัดสินใจในช่วงการปฏิบัติตามแผนที่วางไว้

2. การมีส่วนร่วมในการดำเนินงาน (Implementation) ในส่วนที่เป็นองค์ประกอบของการดำเนินงานตามโครงการนั้นจะได้มาจากคาถามที่ว่า ใครจะทำประโยชน์ให้แก่โครงการได้บ้างและจะทำประโยชน์โดยวิธีใด เช่น การสนับสนุนด้านทรัพยากร การบริหารงาน การประสานงานและการขอความช่วยเหลือ เป็นต้น

3. การมีส่วนร่วมในการรับผลประโยชน์ (Benefits) ในส่วนที่เกี่ยวกับผลประโยชน์ นอกจากความสำคัญของผลประโยชน์ในเชิงปริมาณและคุณภาพแล้ว ยังต้องพิจารณาถึงการกระจายผลประโยชน์ภายในกลุ่ม ผลประโยชน์ของโครงการนี้ รวมทั้งผลประโยชน์ในทางบวกและผลที่เกิดขึ้นในทางลบที่เป็นผลเสียของโครงการซึ่งจะเป็นประโยชน์และเป็นโทษต่อบุคคลในสังคม

4. การมีส่วนร่วมในการประเมินผล (Evaluation) สิ่งสำคัญที่จะต้องสังเกต คือ ความเห็น ความชอบ และความคาดหวัง ซึ่งจะมีอิทธิพลสามารถแปรเปลี่ยนพฤติกรรมของบุคคลในกลุ่มได้

ส่วนร่วมในการตัดสินใจ

(Decision Making)

ส่วนร่วมในการดำเนินงาน

(Implementation)

การมีส่วนร่วมในการรักษา

ผลประโยชน์ (Benefit)

การมีส่วนร่วมในการ

ประเมินผล (Evaluation)

หมายถึง การส่งผลโดยตรง

หมายถึง การส่งผลย้อนกลับ

ภาพที่ 1 วงจรการมีส่วนร่วมตามแนวคิดของ Cohen and Uphoff (1980)

นอกจากนี้ Cohen and Uphoff (1980) ได้เสนอลักษณะการมีส่วนร่วมของผู้บริหารเพิ่มเติม ดังนี้

1. การร่วมประชุมกลุ่มผู้ทำกิจกรรมในสถานประกอบการนั้นๆ กล่าวคือ ผู้บริหารกิจการได้มีส่วนร่วมในการเข้าประชุมตามวัน และเวลาที่มีการประชุม

2. การร่วมวางแผนในการประกอบธุรกิจ คือ การที่บุคคลซึ่งเป็นผู้บริหารกิจการมีส่วนร่วมในการเสนอแนวความคิดใหม่ๆ ในการปรับปรุงกิจกรรมในธุรกิจ เช่น การตลาดมีการเสนอให้หาตลาดใหม่ก็คือว่าเป็นการร่วมวางแผน เป็นต้น

3. การร่วมตัดสินใจเลือกแนวทางในการปฏิบัติกิจกรรม คือ การที่ผู้บริหารกิจการมีส่วนในการคัดเลือกกิจกรรมที่จะมีขึ้นในสถานประกอบการนั้น ๆ

4. การร่วมปฏิบัติกิจกรรมต่างๆ คือ การที่ผู้บริหารกิจการได้มีโอกาสลงมือทากิจกรรมร่วมกับผู้อื่นในสถานประกอบการณ์นั้นๆ

5. การร่วมประเมินผลในกิจกรรมต่างๆ คือ การที่ผู้บริหารกิจการมีโอกาสเป็นผู้ตรวจสอบและติดตามผลงานของกิจกรรมที่เกิดขึ้น

6. การร่วมได้รับประโยชน์จากการประกอบกิจการ คือ การที่ผู้บริหารกิจการมีโอกาสได้เงินเดือน หรือโบนัสเพิ่มมากขึ้นจากเดิม

สรุปได้ว่า การมีส่วนร่วมตามแนวคิดของ Cohen and Uphoff (1980) จะต้องประกอบด้วย การมีส่วนเกี่ยวข้องกับประชาชน 4 ประการ ได้แก่ การมีส่วนร่วมในการตัดสินใจว่าจะทำอะไร และทำด้วยวิธีการอย่างไร การมีส่วนในการดำเนินโครงการ ตัดสินใจในการให้ทรัพยากรสนับสนุนโครงการและการร่วมมือกับองค์กรหรือกลุ่มกิจกรรมเป็นการเฉพาะ การมีส่วนร่วมในการรับผลประโยชน์ และการมีส่วนร่วมในการประเมินผลโครงการ

* + 1. แนวคิดและทฤษฎีที่เกี่ยวข้องกับการมีส่วนร่วม

Arnstein (1969) ได้แบ่งการมีส่วนร่วมของประชาชนมีลักษณะเป็นขั้นบันได (Participation leader) 8 ขั้น ดังภาพประกอบต่อไปนี้

ขั้นที่ 8 ขั้นควบคุมโดยประชาชน (Citizen Control)

ขั้นที่ 7 ขั้นใช้อานาจผ่านตัวแทน (Delegated)

ขั้นที่ 6 ขั้นเป็นหุ้นส่วน (Partnership)

ขั้นที่ 5 ขั้นปลอบใจ (Placation)

ขั้นที่ 4 ขั้นปรึกษา (Consultation)

ขั้นที่ 3 ขั้นรับฟังข่าวสาร (Information)

ขั้นที่ 2 ขั้นบำบัดรักษา (Therapy)

ขั้นที่ 1 ขั้นถูกจัดกระทำ (Manipulation)

การมีส่วนร่วมระดับอำนาจ

เป็นของประชาชน

(Degree of citizen)

การมีส่วนร่วมเทียมหรือไม่มีส่วนร่วม

(Pseudo-participation or non-participation)

การมีส่วนร่วมระดับพิธีกรรม

หรือการมีส่วนร่วมบางส่วน

(Degree of tokenism partial participation)

ภาพที่ 2 การมีส่วนร่วม 8 ขั้น ของ Arnstein (1969)

จากภาพที่ 2 ในขั้นตอนของบันไดขั้นที่หนึ่ง ขั้นถูกจัดกระทำ และขั้นที่สอง ขั้นบำบัดรักษานั้น เรียกว่า การมีส่วนร่วมเทียมหรือไม่มีส่วนร่วมเป็นขั้นที่ประชาชนเข้าไม่ถึง การมีส่วนร่วมที่แท้จริงในการตัดสินใจในกรณีนี้จะมีกลุ่มบุคคลจำนวนน้อยที่อยู่ในอำนาจเท่านั้น ทำหน้าที่ตัดสินใจโดยไม่มีการพูดถึงเนื้อหา วิธีการของการตัดสินใจหรือตำแหน่ง และอำนาจหน้าที่ของผู้ที่อยู่ในอำนาจหน้าเท่านั้น ขั้นที่สองนี้สร้างขึ้นมาเพื่อที่จะทดแทนการมีส่วนร่วมที่แท้จริง วัตถุประสงค์ที่แท้จริงของสองขั้นนี้ ไม่ใช่การทำให้ประชาชนเข้าถึงการมีส่วนร่วมในการวางแผนหรือการควบคุมโครงการ แต่จะช่วยให้ผู้กุมอำนาจอยู่ดำเนินการให้การศึกษา หรือทำงานรักษาผู้ที่เข้ามามีส่วนร่วม

บันไดระดับที่สามถึงห้า ก้าวหน้าถึงระดับที่เรียกว่า การมีส่วนร่วมแบบพิธีกรรมหรือการมีส่วนร่วมบางส่วน โดยขั้นที่สาม ขั้นรับฟังข่าวสาร และขั้นที่สี่ ขั้นปรึกษานั้น ความเห็นหรือข้อคิดของประชาชนได้รับการรับฟังจากผู้กุมอำนาจอยู่มากขึ้น แต่ภายใต้เงื่อนไขเหล่านี้ พวกเขาไม่มีอำนาจที่จะรับประกันได้ว่าความคิดเห็นของพวกเขาจะได้รับการเอาใจใส่จากผู้มีอานาจเต็ม เมื่อการมีส่วนร่วมถูกจำกัดอยู่ในระดับเหล่านี้ จึงไม่มีทางที่จะทำการเปลี่ยนแปลงสภาพได้ ส่วนขั้นที่ห้า ขั้นปลอบใจ เป็นขั้นสูงของการมีส่วนร่วมบางส่วนที่ยอมให้คนจนให้คำแนะนำได้ แต่ก็ยังคงไว้ซึ่งสิทธิในการตัดสินใจของผู้มีอำนาจต่อไป

บันไดระดับสูงขึ้นไปเป็นระดับที่เรียกว่า อำนาจเป็นของประชาชนซึ่งเพิ่มระดับของการมีส่วนร่วมในการตัดสินใจมากขึ้น ประชาชนสามารถเข้าสู่ขั้นที่หก ขั้นเป็นหุ้นส่วน ซึ่งจะทำให้สามารถเข้าร่วมในการเจรจาเพื่อผลได้ผลเสีย (Trade-offs) กับผู้มีอำนาจดั้งเดิม ส่วนในขั้นที่เจ็ด ขั้นใช้อำนาจผ่านตัวแทน และขั้นที่แปด ขั้นควบคุมโดยประชาชน เป็นผู้ใช้อำนาจในการตัดสินใจของประชาชน โดยผ่านตัวแทนหรือประชาชนเป็นผู้ใช้อำนาจนั้นเอง

แนวคิดการมีส่วนร่วมของ Arnstein (1969) นี้มองความเข้มของการมีส่วนร่วมในแง่ของการมีอำนาจในการตัดสินใจของประชาชน ซึ่งมีพิสัยของความเข้มตั้งแต่การไม่มีอานาจในการตัดสินใจเลยไปจนถึงการมีอำนาจในการตัดสินใจอย่างเต็มที่ การวัดความมีส่วนร่วมของ Arnstein ที่แบ่งออกเป็น 8 ขั้น การแบ่งเช่นนี้ ทำให้สามารถวัดได้อย่างละเอียดครอบคลุม แต่ก็ทำได้ยากในทางปฏิบัติเนื่องจากการมีส่วนร่วมในแต่ระดับมีความคาบเกี่ยวกัน อย่างไรก็ตาม Arnstein แบ่งระดับการมีส่วนร่วมทั้ง 8 ขั้นของตนให้เป็น 3 ขั้นใหญ่ๆ ซึ่งเป็นการทำคู่ขนานไว้ในขั้นบันได 8 ขั้นของ Arnstein ดังที่เสนอไว้ในแผนภาพแล้ว โดยเนื้อหาการแบ่งเป็น 3 ขั้นใหญ่ๆ พอสรุปได้ ดังนี้

ระดับที่ 1 ระดับการมีส่วนร่วมเทียม (Pseudo participation) หรือการมีส่วนร่วมแบบถูกกระทำ (Passive participation) การมีส่วนร่วมในระดับนี้ ผู้เข้าร่วมไม่มีอำนาจใดๆ ในการตัดสินใจ แต่เป็นฝ่ายกระทำตามการตัดสินใจของบุคคลอื่นเท่านั้น

ระดับที่ 2 ระดับการมีส่วนร่วมบางส่วน (Partial participation) การมีส่วนร่วมในระดับนี้ ผู้เข้ามีส่วนร่วมในการเสนอความคิดเห็นแต่อำนาจในการตัดสินใจจะอยู่ที่บุคคลอื่น

ระดับที่ 3 ระดับการมีส่วนร่วมที่แท้จริง (Genuine participation) การมีส่วนร่วมในระดับนี้ ความคิดเห็นของบุคคลที่เข้าร่วมได้รับฟัง และการยอมรับเป็นส่วนใหญ่ซึ่งแสดงให้เห็นว่าอำนาจการตัดสินใจอยู่ที่ผู้เข้าร่วมนั่นเอง

สรุปได้ว่า การมีส่วนร่วมตามแนวคิดของ Arnstein การมีส่วนร่วมที่มีคุณภาพนั้น ผู้เข้าไปร่วมจะต้องมีอำนาจและการควบคุมอย่างแท้จริง ในอันที่จะกระทำการอย่างใดอย่างหนึ่งให้บังเกิดผลขึ้นมา มิใช่เพียงแต่เข้าไปมีส่วนร่วมเฉยๆ

Delbecq and Andrew (1971) ได้กล่าวถึงรูปแบบของกระบวนการมีส่วนร่วมของประชาชนในการวางแผน 5 รูปแบบ ดังนี้

1. การรวบรวมข้อมูลรายละเอียดของโครงการต่างๆ

2. การวิเคราะห์หรือสรุปปัญหา

3. การจัดลำดับความสำคัญของปัญหา

4. ดำเนินการแก้ไขปัญหา

5. ติดตามและประเมินผลความสาเร็จของโครงการเพื่อนำไปสู่การพัฒนา และปรับปรุงการดำเนินงานให้มีประสิทธิภาพมากยิ่งขึ้น

สรุปได้ว่า ตามแนวคิดของ Delbecq and Andrew (1971) การมีส่วนร่วม คือ การรวบรวมข้อมูล การวิเคราะห์ การจัดลำดับความสำคัญ ดำเนินการ และติดตามประเมินผลความสาเร็จของโครงการเพื่อนำไปสู่การพัฒนาและปรับปรุงให้โครงการมีประสิทธิภาพและสำเร็จตามวัตถุประสงค์

สุนีย์ มัลลิกะมาลย์ (2545) ได้แบ่งรูปแบบ หรือระดับการมีส่วนร่วมของประชาชนไว้เป็น 6 ระดับ ดังนี้

ระดับที่ 1 ร่วมรับรู้

ระดับที่ 2 ร่วมคิด ร่วมแสดงความคิดเห็น

ระดับที่ 3 ร่วมพิจารณา ร่วมตัดสินใจ

ระดับที่ 4 ร่วมดำเนินการ

ระดับที่ 5 ร่วมติดตาม ตรวจสอบและประเมินผล

ระดับที่ 6 ร่วมรับผล

ระดับที่ 1 ร่วมรับรู้ หมายถึง รัฐได้ให้ข้อมูลข่าวสารที่เกี่ยวข้องกับโครงการหรือกิจกรรมแก่ประชาชน เมื่อรัฐมีความคิดริเริ่มหรือมีนโยบายที่จะให้มีโครงการหรือกิจกรรมนั้นๆ แล้วเปิดโอกาสให้ประชาชนได้รับรู้โดยการให้ข้อมูลข่าวสารแก่ประชาชน หรือให้สิทธิแก่ประชาชนในการเข้าถึงข้อมูลข่าวสารของราชการ ที่มอบให้แก่ประชาชนนั้น นับว่าเป็นจุดเริ่มต้นของการให้ประชาชนได้มีโอกาสเข้ามามีส่วนร่วมด้วย เนื่องจากข้อมูลข่าวสารจะบอกถึงโครงการหรือกิจกรรมที่กำลังจะเกิดขึ้น ความจำเป็นและความสำคัญที่จะต้องให้มีโครงการหรือกิจกรรมนั้น รวมถึงการดำเนินการและมาตรการต่างๆ ที่จะนำมาใช้เพื่อการป้องกัน แก้ไขปัญหาผลกระทบที่จะเกิดขึ้นต่อสิ่งแวดล้อมจากโครงการหรือกิจกรรมนั้นๆ ซึ่งการเข้าถึงข้อมูลข่าวสารนี้ถือว่าเป็นสิทธิประการหนึ่งของประชาชนในการเข้ามามีส่วนร่วมในการจัดการทรัพยากรธรรมชาติและสิ่งแวดล้อม

ระดับที่ 2 ร่วมคิด ร่วมแสดงความคิดเห็น หมายถึง เมื่อประชาชนได้ร่วมรับรู้ข้อมูลข่าวสารจากรัฐแล้วประชาชนก็จะร่วมค้นหาปัญหา สาเหตุของปัญหา ความจำเป็นและความต้องการที่ต้องให้มีโครงการหรือกิจกรรมนั้นพร้อมร่วมแสดงความคิดเห็น เพื่อหน่วยงานเจ้าของโครงหรือกิจกรรม หรือหน่วยงาน หรือผู้มีอำนาจตัดสินใจนำไปใช้ประกอบการพิจารณาต่อไป

ระดับที่ 3 ร่วมพิจารณา ร่วมตัดสินใจ หมายถึง ร่วมพิจารณาเห็นด้วยหรือไม่เห็นด้วยกับโครงการหรือกิจกรรม การเลือกพื้นที่ตั้งโครงการ โดยเฉพาะประชาชนที่อยู่ในพื้นที่ที่จะตั้งโครงการควรจะมีส่วนร่วมพิจารณารับหรือปฏิเสธไม่ให้โครงการตั้งในพื้นที่หากเห็นว่ามาตรการที่จะใช้ในการลดผลกระทบสิ่งแวดล้อม และมาตรการติดตามตรวจสอบไม่ชัดเจนและไม่เปิดโอกาสให้ประชาชนมีส่วนร่วมตรวจสอบด้วย

ระดับที่ 4 ร่วมดำเนินการ หมายถึง ร่วมในการลงทุน ร่วมในการคัดเลือกผู้ปฏิบัติงาน หรือร่วมปฏิบัติงานเอง ในระดับการมีส่วนร่วมนี้ อาจจะทำไม่ได้ในทุกประเภทของโครงการ เช่น หากเป็นโครงการที่จำเป็นต้องใช้ผู้มีความรู้เฉพาะด้านผู้ชำนาญการหรือเทคโนโลยีชั้นสูงแล้ว บางครั้งเป็นความยุ่งยากที่จะให้ประชาชนเข้ามีส่วนร่วมปฏิบัติงานได้ แต่หากเป็นโครงการหรือกิจกรรมระดับท้องถิ่น เช่น การจัดการป่าลุ่มน้ำหรือทรัพยากรอื่นที่ใช้ภูมิปัญญาชาวบ้านได้ ชาวบ้านหรือประชาชนในท้องถิ่นก็เข้าร่วมดำเนินการได้ หรือเป็นการร่วมดำเนินการด้วยการลงทุนถือหุ้นก็ย่อมถือว่ามีการร่วมดำเนินการได้

ระดับที่ 5 ร่วมติดตาม ตรวจสอบ และประเมินผล หมายถึง การร่วมตรวจสอบ และติดตามการดำเนินการตามโครงการหรือกิจกรรมนั้นๆ ว่าเป็นไปตามเป้าหมายและวัตถุประสงค์หรือไม่ โดยเฉพาะอย่างยิ่งหากเป็นโครงการหรือกิจกรรมที่ส่งผลกระทบต่อสิ่งแวดล้อมแล้วได้นำมาตรการลดผลกระทบมาใช้หรือไม่ มีการใช้ระบบการติดตามตรวจสอบเพื่อป้องกันปัญหาเกิดขึ้นหรือไม่ การมีส่วนร่วมของประชาชนในระดับนี้จะเป็นประโยชน์ต่อการพิทักษ์รักษาทรัพยากรธรรมชาติและสิ่งแวดล้อมอย่างมาก เพราะประชาชนจะทำหน้าที่คอย เฝ้าระวังและเตือนภัย (Watch dog) การดำเนินงานโครงการเพื่อป้องกัน และแก้ไขปัญหาได้ทันท่วงทีก่อนที่จะมีผลร้ายเกิดขึ้น และเมื่อมีการดำเนินการตามโครงการหรือกิจกรรมแล้ว ก็ต้องมีการประเมินผลว่า การดำเนินการนั้นๆ บรรลุตามเป้าหมายและวัตถุประสงค์มากน้อยเพียงใด มีการนำมาตรการการป้องกันแก้ไขปัญหาสิ่งแวดล้อมมาใช้หรือไม่ และผลของการดำเนินการเป็นอย่างไร เพื่อจะได้เป็นแนวทางในการพิจารณานำเอามาตรการ ที่เหมาะสมมาใช้ได้อย่างมีประสิทธิภาพ

ระดับที่ 6 ร่วมรับผล หมายถึง การดำเนินการโครงการหรือกิจกรรมที่ดำเนินไปแล้ว ย่อมได้มาซึ่งผลประโยชน์และผลกระทบ ทั้งที่เป็นผลกระทบด้านบวกและผลกระทบด้านลบ ทั้งต่อประชาชนและต่อสิ่งแวดล้อม โดยที่ประชาชนหลีกเลี่ยงไม่พ้นที่จะต้องรับเอาผลที่เกิดขึ้นมานั้น การมีส่วนร่วมของประชาชน ทั้ง 6 ระดับนั้น หากประชาชนได้มีโอกาสเข้าไปมีส่วนร่วมด้วยทุกระดับแล้ว ย่อมถือว่าเป็นการมีส่วนร่วมที่สมบูรณ์ตามแนวคิดการมีส่วนร่วมของประชาชน

สรุปได้ว่า ระดับการมีส่วนร่วมดังกล่าวมีความสอดคล้องกับกระบวนการหรือขั้นตอนการมีส่วนร่วม ซึ่งเป็นสิ่งที่สะท้อนให้เห็นถึงปฏิสัมพันธ์ของประชาชน อีกทั้งยังแสดงให้เห็นถึงความสามารถในการขับเคลื่อนกระบวนการพัฒนาด้วย หากประชาชนมีโอกาสเข้าไปมีส่วนร่วมในทุกๆ ระดับแล้ว ย่อมถือว่าประชาชนมีความสามารถในการควบคุมการมีปฏิสัมพันธ์ได้ และมีขีดความสามารถในการพึ่งพาตนเอง

4.1.5 เปรียบเทียบแนวคิดและทฤษฎีการมีส่วนร่วม

จากการศึกษาทฤษฎีการมีส่วนร่วมและทฤษฎีที่เกี่ยวข้องตามรายละเอียดที่กล่าวมา ผู้ศึกษาได้ทำการสรุปเพื่อเปรียบเทียบทฤษฎีของนักวิชาการแต่ละคน ดังนี้

ตารางเปรียบเทียบแนวคิดและทฤษฎีการมีส่วนร่วม

|  |  |
| --- | --- |
| แนวคิดและทฤษฎีการมีส่วนร่วม | |
| Cohen and Uphoff (1980) | การมีส่วนร่วมออกเป็น 4 ประการ คือ  1. การมีส่วนร่วมในการตัดสินใจ (Decision making)  2. การมีส่วนร่วมในการดำเนินงาน (Implementation)  3. การมีส่วนร่วมในการรับผลประโยชน์ (Benefits)  4. การมีส่วนร่วมในการประเมินผล (Evaluation) |

|  |  |
| --- | --- |
| Arnstein (1969) | การมีส่วนร่วมของประชาชน ขั้นบันได (Participation leader) 8 ขั้น  1. ขั้นถูกจัดกระทำ (Manipulation)  2. ขั้นบำบัดรักษา (Therapy)  3. ขั้นรับฟังข่าวสาร (Information)  4. ขั้นปรึกษา (Consultation)  5. ขั้นปลอบใจ (Placation)  6. ขั้นเป็นหุ้นส่วน (Partnership)  7. ขั้นใช้อานาจผ่านตัวแทน (Delegated power)  8. ขั้นควบคุมโดยประชาชน (Citizen control) |
| Delbecq and Andrew (1971) | การมีส่วนร่วมของประชาชน 5 รูปแบบ  1. การรวบรวมข้อมูลรายละเอียด  2. การวิเคราะห์หรือสรุปปัญหา  3. การจัดลำดับความสำคัญของปัญหา  4. ดำเนินการแก้ไขปัญหา  5. ติดตาม และประเมินผลความสาเร็จ |
| สุนีย์ มัลลิกะมาลย์ (2545) | ระดับการมีส่วนร่วมของประชาชน 6 ระดับ คือ  ระดับที่ 1 ร่วมรับรู้  ระดับที่ 2 ร่วมคิด ร่วมแสดงความคิดเห็น  ระดับที่ 3 ร่วมพิจารณา ร่วมตัดสินใจ  ระดับที่ 4 ร่วมดำเนินการ  ระดับที่ 5 ร่วมติดตาม ตรวจสอบและประเมินผล  ระดับที่ 6 ร่วมรับผล |

การศึกษาครั้งนี้ ผู้ศึกษาได้กำหนดรูปแบบการมีส่วนร่วมออกเป็น 4 ด้าน ตามแนวคิดทฤษฎีของ Cohen and Uphoff (1980) ในการศึกษาการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่ คือ การมีส่วนร่วมด้านการตัดสินใจ การมีส่วนร่วมด้านการดำเนินงาน การมีส่วนร่วมด้านการรับผลประโยชน์ และการมีส่วนร่วมด้านการประเมินผลการดำเนินงาน ตามรายละเอียดดังนี้

1) การมีส่วนร่วมด้านการตัดสินใจ หมายถึง ขั้นเริ่มต้นในการมีส่วนร่วมพัฒนาคุณภาพน้ำนมดิบ โดยเกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด จะมีส่วนร่วมในด้านการตัดสินใจ ดังนี้

1.1) เข้าร่วมประชุมเพื่อนำเสนอเรื่องต่างๆ ที่มีความจำเป็นต่อการพัฒนาคุณภาพน้ำนมดิบ

1.2) มีส่วนวางแผนขั้นตอนการดำเนินงานของกิจกรรมในการพัฒนาคุณภาพน้ำนมดิบ

1.3) กำหนดทรัพยากรและแหล่งของทรัพยากรที่จะใช้ในการพัฒนาคุณภาพน้ำนมดิบ

สรุปได้ว่า การมีส่วนร่วมด้านการตัดสินใจ คือ กระบวนการที่เกษตรกรผู้เลี้ยงโคนมของสหกรณ์ โคนมการเกษตรไชยปราการ จำกัด ได้เข้ามามีส่วนร่วมในการคัดเลือกกิจกรรมการพัฒนาคุณภาพน้ำนมดิบเพื่อช่วยผู้บริหารและคณะกรรมการสหกรณ์ตัดสินใจเลือกกิจกรรมการพัฒนาคุณภาพน้ำนมดิบ

2) การมีส่วนร่วมด้านการดำเนินงาน หมายถึง ขั้นที่เกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด เข้ามามีส่วนในการทำประโยชน์ในการพัฒนาคุณภาพน้ำนมดิบ ดังนี้

2.1) ร่วมใช้แรงงานในการดำเนินกิจกรรมการพัฒนาคุณภาพน้ำนมดิบ

2.2) ร่วมบริจาคทรัพย์สินเงินทองเพื่อใช้ในกิจกรรมการพัฒนาคุณภาพน้ำนมดิบ

2.3) ร่วมบริหารงานและประสานงานตลอดจนการดำเนินการขอความช่วยเหลือจากภายนอก

สรุปได้ว่า การมีส่วนร่วมด้านการดำเนินงาน คือ กระบวนการที่เกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด ได้เข้ามามีส่วนร่วมในการปฏิบัติการ ประกอบด้วย การสนับสนุนทางด้านทรัพยากร การเข้าร่วมในการบริหาร และการประสานขอความช่วยเหลือ

3) การมีส่วนร่วมด้านการรับผลประโยชน์ หมายถึง การมีส่วนร่วมในขั้นรับผลประโยชน์ของเกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด ทั้งทางตรงและทางอ้อมที่เกิดจากการพัฒนาคุณภาพน้ำนมดิบ ดังนี้

3.1) มีความรู้เรื่องการพัฒนาคุณภาพน้ำนมดิบมากขึ้นจากการเข้าร่วมกิจกรรม

3.2) เกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด ได้รับการพัฒนาทำให้มีคุณภาพชีวิตที่ดีขึ้น

สรุปได้ว่า การมีส่วนร่วมด้านการรับผลประโยชน์ คือ กระบวนการที่เกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด ได้เข้ามามีส่วนร่วมในการรับผลประโยชน์ทางด้านต่างๆ ประกอบด้วย ผลประโยชน์ทางด้านวัตถุ ผลประโยชน์ทางด้านสังคม และผลประโยชน์ส่วนบุคคล

4) การมีส่วนร่วมด้านการประเมินผลการดำเนินงาน หมายถึง ขั้นตอนการติดตามและการประเมินผลด้านการพัฒนาคุณภาพน้ำนมดิบที่ได้ดำเนินการทั้งจากบุคคลภายในและภายนอกสหกรณ์ ดังนี้

4.1) สังเกตการณ์การทำงานของเกษตรกรผู้เลี้ยงโคนมของสหกรณ์โคนมการเกษตรไชยปราการ จำกัด ในการมีส่วนร่วมพัฒนาคุณภาพน้ำนมดิบ

4.2) ติดตามผลการดำเนินงานด้านการพัฒนาคุณภาพน้ำนมดิบอย่างสม่ำเสมอ

สรุปได้ว่า การมีส่วนร่วมด้านการประเมินผลการดำเนินงาน คือ กระบวนการที่เกษตรกรผู้เลี้ยง โคนมของสหกรณ์โคนมการเกษตรไชยปราการ จำกัด ได้เข้ามามีส่วนร่วมในการประเมินผลเกี่ยวกับการพัฒนาคุณภาพน้ำนมดิบ และเป็นการแสดงถึงการปรับตัวในการมีส่วนร่วมต่อไป

ผู้ศึกษาได้ใช้แนวความคิดข้างต้นในการกำหนดแบบสัมภาษณ์ เพื่อใช้ในการศึกษาการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่ เพื่อให้เนื้อหาของการศึกษามีความสอดคล้องกับแนวคิดทฤษฎี และการสรุปผล การศึกษามีความถูกต้องตามหลักทฤษฎีและมีความน่าเชื่อถือ สามารถนำผลการศึกษาไปใช้ประโยชน์ในการพัฒนาคุณภาพน้ำนมดิบได้จริง

* 1. **ผลงานวิจัยที่เกี่ยวข้อง**

วิรัชดา อาศนะ (2550) ได้ทำการศึกษาเรื่อง “การผลิตน้ำนมดิบของสมาชิกสหกรณ์โคนม ไชยปราการ อำเภอไชยปราการ จังหวัดเชียงใหม่” กล่าวไว้ว่า โดยภาพรวมแล้วสมาชิกสหกรณ์โคนมไชยปราการ มีการผลิตน้ำนมดิบและการดำเนินการตามมาตรฐานฟาร์มโคนมและการผลิตน้ำนมดิบในด้านองค์ประกอบฟาร์ม ด้านการจัดการฟาร์ม ด้านการจัดการสุขภาพสัตว์ ด้านการจัดการสิ่งแวดล้อม ด้านการผลิตน้ำนม การเก็บรักษาและการขนส่งน้ำนมดิบ อยู่ในระดับเกณฑ์ประเมินที่ดี อย่างไรก็ตามพบว่า มาตรฐานการดำเนินการมาตรฐานฟาร์มโคนมและการผลิตน้ำนมดิบอยู่ในระดับเกณฑ์ประเมินปากลาง คือ การตัดหญ้าและทำความสะอาดรอบโรงเรือน และขยะมูลฝอยต้องมีภาชนะรองรับปิดฝามิดชิด ถึงแม้จะรู้ว่าการทำความสะอาดและการกำจัดขยะ มูลฝอยจะเป็นการช่วยลดปริมาณสัตว์ที่เป็นพาหะนำโรคอย่างแมลงวันและสัตว์อื่น ดังนั้น เจ้าหน้าที่ควรให้ความรู้เพิ่มเติม และเปลี่ยนทัศนคติของเกษตรกรผู้เลี้ยงโคนมว่า การทำความสะอาดและการกำจัดขยะเป็นการช่วยลดปัญหาเรื่องของการเกิดโรคที่เกิดกับโคนมได้มากน้อยอย่างไร และเป็นการช่วยทำให้สภาวะแวดล้อมและอากาศภายในฟาร์มเลี้ยงโคนมดีขึ้น ทำให้โคมีสุขภาพดีขึ้น ไม่เครียด โคนมมีผลผลิตที่เพิ่มขึ้น คุณภาพน้ำนมดี และมีรายได้จากการเลี้ยงโคนมก็เพิ่มตามมาด้วย ปัญหาที่เกษตรกรประสบในการเลี้ยงโคนม คือ อาหารข้นมีราคาแพง โรคเต้านมอักเสบ อัตราการผสมติดต่ำ การขาดแคลนเงินทุน โคให้น้ำนมต่ำ การขาดแคลนอาหารหยาบ การขาดแคลนแปลงหญ้า โคเป็นโรคเรื้อรัง และพื้นที่เลี้ยงไม่เพียงพอกับจำนวนโค

วนิดา กำเนิดเพ็ชร์ [ม.ป.ป.] ได้ทำการศึกษาเรื่อง “การส่งเสริมการมีส่วนร่วมภาคประชาชนเพื่อยกระดับการผลิตปศุสัตว์” กล่าวไว้ว่า ความสำเร็จในการมีส่วนร่วมของประชาชนต้องการพัฒนาประสิทธิภาพการผลิตและกระจายสัตว์พันธุ์ดี เป็นตัวอย่างหนึ่งของการดำเนินงานที่มีขั้นตอนสอดคล้องกับขั้นตอนการมีส่วนร่วมของประชาชน แต่ผู้ปฏิบัติไม่ได้ตระหนักว่าขั้นตอนที่ดำเนินการต่างก็เป็นการเปิดโอกาสให้ภาคประชาชนมีส่วนร่วมในการพัฒนาการปศุสัตว์ของประเทศ เนื่องจากมีความเข้าใจในการมีส่วนร่วมของประชาชนที่แตกต่าง ซึ่งมีประสบการณ์และผลลัพธ์ที่มีระดับความสำเร็จแตกต่างกันในการผลิตและกระจายสัตว์พันธุ์ดีแทนกรมปศุสัตว์ การยกระดับการผลิตสัตว์ของประเทศต้องมีการบูรณาการและการมีส่วนร่วมของประชาชน ซึ่งต้องเกี่ยวข้องกับหลายหน่วยงานทั้งภายในและนอกกรมปศุสัตว์ ประกอบกับความพร้อมของโครงสร้างขององค์กรและบุคลากรที่มีความรู้ความสามารถเฉพาะด้านที่จำเป็นของกรมปศุสัตว์ จึงควรที่จะมีการจัดกระบวนงานที่ชัดเจนของหน่วยงานในการสร้างความมั่นคงทางอาหารและความปลอดภัยทางอาหารของประเทศ ดังนั้นการศึกษาครั้งนี้ เพื่อให้เกิดความเข้าใจในกระบวนการส่งเสริมการมีส่วนร่วมของประชาชนในการบริหารงานภาครัฐ ซึ่งสามารถนำไปพัฒนากระบวนการและรูปแบบการบริหารราชการแบบมีส่วนร่วมของกรมปศุสัตว์ที่เหมาะสมในการผลิตสัตว์

วิษณุ หยกจินดา (2557) ได้ทำการศึกษาเรื่อง “การมีส่วนร่วมของประชาชนในการพัฒนาชุมชน หมู่บ้านทุ่งกร่าง ตำบลทับไทร อำเภอโป่งน้ำร้อน จังหวัดจันทบุรี” กล่าวไว้ว่า การมีส่วนร่วมของประชาชนในการพัฒนาชุมชน หมู่บ้านทุ่งกร่าง ตำบลทับไทร อำเภอโป่งน้ำร้อน จังหวัดจันทบุรี สรุปภาพรวมอยู่ในระดับมาก โดยด้านการมีส่วนร่วมในการรับผลประโยชน์มีส่วนร่วมในระดับมากเป็นอันดับแรก รองลงมาด้านการมีส่วนร่วม ในการตัดสินใจมีส่วนร่วมในระดับมาก ด้านการมีส่วนร่วมในการดำเนินงานมีส่วนร่วมในระดับมาก และสุดท้ายด้านการมีส่วนร่วมในการประเมินผลมีส่วนร่วมอยู่ในระดับน้อย ผลจากการทดสอบสมมติฐาน พบว่า ประชาชนที่มีเพศ อายุ ระดับการศึกษา และอาชีพต่างกัน มีส่วนร่วมในการพัฒนาชุมชน หมู่บ้านทุ่งกร่าง ตำบลทับไทร อำเภอโป่งน้ำร้อน จังหวัดจันทบุรี แตกต่างกันอย่างมีนัยสำคัญทางสถิติที่ .05

จุฑาภรณ์ ผาภู (2557) ได้ทำการศึกษาเรื่อง “การมีส่วนร่วมของเกษตรกรในการขับเคลื่อนยุทธศาสตร์การพัฒนาปศุสัตว์แบบมีส่วนร่วมสำหรับเกษตรกรรายย่อยในจังหวัดขอนแก่น” กล่าวไว้ว่า สรุปภาพรวมเกษตรกรมีส่วนร่วมในการดำเนินงานในระดับปานกลาง โดยเกษตรกรมีส่วนร่วมในด้านการวางแผนน้อยกว่าด้านการดำเนินงาน ด้านการรับผลประโยชน์ และด้านการติดตามและประเมินผล ส่วนกิจกรรมที่เกษตรกรเข้ามามีส่วนร่วมมาก ได้แก่ การปฏิบัติตามกฎระเบียบ ข้อปฏิบัติของกลุ่มเกษตรกร การเข้าร่วมประชุม และการได้รับความรู้และประสบการณ์การเลี้ยงสัตว์ใหม่ๆ จากการแลกเปลี่ยนความรู้ซึ่งกันและกัน เมื่อเปรียบเทียบการมีส่วนร่วมของเกษตรกรในการดำเนินงาน พบว่า เกษตรกรที่มีลักษณะพื้นฐานทางเศรษฐกิจและสังคมบางประการแตกต่างกัน ได้แก่ อายุ ระดับการศึกษา การเป็นผู้นำชุมชน และการเป็นกรรมการกลุ่ม เข้าร่วมในกิจกรรมการดำเนินงานการขับเคลื่อนยุทธศาสตร์แตกต่างกันอย่างมีนัยสำคัญทางสถิติในบางกิจกรรม โดยเกษตรกรผู้เลี้ยง โคเนื้อมีค่าคะแนนเฉลี่ยการมีส่วนร่วมมากกว่าเกษตรกรที่เลี้ยงไก่พื้นเมือง

**5. วิธีการหรือขั้นตอนการศึกษา**

การศึกษา เรื่อง “การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์ โคนมการเกษตรไชยปราการ จำกัด จังหวัดเชียงใหม่” มีวิธีการดำเนินการวิจัยเกี่ยวกับประชากรกลุ่มตัวอย่าง เครื่องมือที่ใช้ในการวิจัย การเก็บรวบรวมข้อมูล และการวิเคราะห์ข้อมูล ดังรายละเอียดต่อไปนี้

**5.1 ประชากรกลุ่มเป้าหมาย**

ประชากรเป้าหมายที่ใช้ในการศึกษาครั้งนี้ คือ เกษตรกรผู้เลี้ยงโคนมที่เป็นสมาชิกของสหกรณ์โคนมการเกษตรไชยปราการ จำกัด จำนวนทั้งสิ้น 227 ราย แบ่งเป็น

5.1.1 เกษตรกรผู้เลี้ยงโคนมที่เป็นสมาชิกของสหกรณ์โคนมการเกษตรไชยปราการ จำกัด ที่อาศัยอยู่ในพื้นที่อำเภอไชยปราการ จังหวัดเชียงใหม่ จำนวน 218 ราย

5.1.2 เกษตรกรผู้เลี้ยงโคนมที่เป็นสมาชิกของสหกรณ์โคนมการเกษตรไชยปราการ จำกัด ที่อาศัยอยู่ในพื้นที่อำเภอฝาง จังหวัดเชียงใหม่ จำนวน 9 ราย

**5.2 ตัวแปรที่ใช้ในการวิจัย**

5.2.1 ข้อมูลสภาพพื้นฐานทางสังคมและเศรษฐกิจบางประการ ประกอบด้วย

1) ลักษณะพื้นฐานทางสังคม ได้แก่ เพศ อายุ ระดับการศึกษา จำนวนสมาชิกในครัวเรือน จำนวนแรงงานในภาคการเกษตร การเป็นผู้นำในชุมชน บทบาทหน้าที่ภายในสหกรณ์ ระยะเวลาการเข้าร่วมเป็นสมาชิกของสหกรณ์

2) ลักษณะพื้นฐานทางด้านเศรษฐกิจ ได้แก่ จำนวนโคนมที่เลี้ยง รายได้จากภาคการเกษตร รายได้นอกภาคการเกษตร รายได้รวมทั้งในและนอกภาคการเกษตร

5.2.2 การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด ประกอบด้วย

1) การมีส่วนร่วมด้านการตัดสินใจ ได้แก่ การกำหนดหลักเกณฑ์คุณภาพน้ำนมดิบของสหกรณ์ การนำเสนอข้อมูลฟาร์มโคนมของเกษตกรต่อที่ประชุม การกำหนดประเด็นปัญหาและความต้องการของเกษตรกร การจัดความสำคัญของปัญหาและความต้องการของเกษตรกร การกำหนดเป้าหมายที่ต้องการให้เกิดขึ้นพัฒนาคุณภาพน้ำนมดิบ การเสนอแผน/โครงการเพื่อกำหนดความรู้และเทคโนโลยีการพัฒนาที่เหมาะสม การกำหนดวิธีและแนวทางการปฏิบัติงานเพื่อให้บรรลุเป้าหมาย และการกำหนดตัวชี้วัดในการบรรลุเป้าหมายของเกษตรกร

2) การมีส่วนร่วมด้านการดำเนินงาน ได้แก่ การคัดเลือกฟาร์มเพื่อเป็นแหล่งเรียนรู้ของเกษตรกร การคัดเลือกคณะกรรมการบริหารสหกรณ์ การกำหนดกฎระเบียบและข้อปฏิบัติของสหกรณ์ การปฏิบัติตามกฎระเบียบและข้อปฏิบัติของสหกรณ์ การประสานงานระหว่างสมาชิกและสหกรณ์ในการประชุม การประชาสัมพันธ์ข่าวสารการจัดการประชุม การจัดเตรียมสถานที่ประชุม การสนับสนุนปัจจัยในการดำเนินงาน การเข้าร่วมประชุม และการเสนอแนะเพิ่มเติมในการดำเนินงาน

3) การมีส่วนร่วมด้านการรับผลประโยชน์ ได้แก่ การได้เรียนรู้ความรู้และเทคโนโลยีใหม่ๆ จากแหล่งเรียนรู้ของเกษตรกร การได้รับคำปรึกษาและคำแนะนำจากเจ้าหน้าที่ปศุสัตว์และหน่วยงานที่เกี่ยวข้อง การได้รับปัจจัยสนับสนุนจากเจ้าหน้าที่ปศุสัตว์และหน่วยงานที่เกี่ยวข้อง เช่น วัคซีน ยารักษาโรค การได้รับการเข้าฟังบรรยายและการฝึกอบรม การได้รับความรู้และประสบการณ์การเลี้ยงโคนมใหม่ๆ จากการแลกเปลี่ยนความรู้ ซึ่งกันและกัน

4) การมีส่วนร่วมด้านการประเมินผลการดำเนินงาน ได้แก่ การให้ข้อมูลแก่เจ้าหน้าที่ในการประเมินผลสำเร็จของการดำเนินงาน และการเข้าร่วมประชุมกับเจ้าหน้าที่เพื่อประเมินผลการดำเนินงาน

**5.3 การเก็บรวบรวมข้อมูล**

ในขั้นตอนการเก็บรวบรวมข้อมูลดำเนินการเป็น 2 ขั้นตอน คือ

5.3.1 ข้อมูลปฐมภูมิ (Primary data) เก็บข้อมูลโดยใช้แบบสัมภาษณ์เกษตรกรผู้เลี้ยงโคนมที่เป็นสมาชิกของสหกรณ์โคนมการเกษตรไชยปราการ จำกัด จำนวน 227 ราย

5.3.2 ข้อมูลทุติยภูมิ (Secondary data) เก็บรวบรวมข้อมูลจากเอกสารทางวิชาการต่างๆ งานวิจัย สิ่งพิมพ์ ข้อมูลจากระบบออนไลน์ และห้องสมุด เพื่อนำมาเป็นข้อมูลพื้นฐานในการวิจัย

**5.4 การวิเคราะห์ข้อมูล**

เมื่อเก็บรวบรวมข้อมูลจากประชากรกลุ่มตัวอย่างแต่ละรายการ พร้อมทั้งตรวจสอบความครบถ้วน ความถูกต้อง ความสมบูรณ์ของข้อมูลในแบบสอบถามแต่ละชุดเรียบร้อยแล้ว จากนั้นนำข้อมูลที่ได้มาวิเคราะห์โดยใช้โปรแกรมคอมพิวเตอร์สำเร็จรูปสำหรับการวิจัยทางสังคมศาสตร์ ประกอบด้วย

5.4.1 สถิติเชิงพรรณนา (Descriptive statistics) ใช้วิเคราะห์ข้อมูลลักษณะพื้นฐานบางประการทางเศรษฐกิจและสังคมของเกษตรกรผู้เลี้ยงโคนม ได้แก่

- ค่าความถี่ (frequency)

- ค่าร้อยละ (percentage)

- ค่าเฉลี่ยเลขคณิต (arithmetic mean)

- ค่าสูงสุด (maximum)

- ค่าต่ำสุด (minimum)

- ค่าเบี่ยงเบนมาตรฐาน (standard deviation)

5.4.2 สถิติเชิงพรรณนา (Descriptive statistics) ได้แก่ ค่าเฉลี่ยเลขคณิต (arithmetic mean) และค่าเบี่ยงเบนมาตรฐาน (standard deviation) ใช้วิเคราะห์ระดับการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่ ทั้ง 4 ด้าน คือ 1) ด้านการตัดสินใจ 2) ด้านการดำเนินงาน 3) ด้านการรับผลประโยชน์ และ 4) ด้านการประเมินผลการดำเนินงาน โดยวัดระดับการมีส่วนร่วมตามตาราง ดังนี้

ตารางระดับการมีส่วนร่วม

|  |  |  |
| --- | --- | --- |
| ด้านการมีส่วนร่วม | ระดับการมีส่วนร่วม | คะแนน |
| 1. ด้านการตัดสินใจ | มีส่วนร่วมมากที่สุด  มีส่วนร่วมมาก  มีส่วนร่วมปานกลาง  มีส่วนร่วมน้อย  ไม่มีส่วนร่วม | 5  4  3  2  1 |
| 1. ด้านการดำเนินงาน | มีส่วนร่วมมากที่สุด  มีส่วนร่วมมาก  มีส่วนร่วมปานกลาง  มีส่วนร่วมน้อย  ไม่มีส่วนร่วม | 5  4  3  2  1 |
| 1. ด้านการรับผลประโยชน์ | มีส่วนร่วมมากที่สุด  มีส่วนร่วมมาก  มีส่วนร่วมปานกลาง  มีส่วนร่วมน้อย  ไม่มีส่วนร่วม | 5  4  3  2  1 |
| 1. ด้านการประเมินผลการดำเนินงาน | มีส่วนร่วมมากที่สุด  มีส่วนร่วมมาก  มีส่วนร่วมปานกลาง  มีส่วนร่วมน้อย  ไม่มีส่วนร่วม | 5  4  3  2  1 |

5.4.3 เกณฑ์การแปลผล

นำผลคะแนนที่ได้มาวิเคราะห์หาค่าเฉลี่ยเลขคณิตโดยมีเกณฑ์ในการแปลผล ดังนี้

สูตรการหาค่าอันตรภาคชั้น = ค่าสูงสุด-ค่าต่ำสุด

จำนวนชั้นที่ต้องการ = 5-1

5

= 0.80

ในการวิจัยครั้งนี้ กำหนดเกณฑ์การแปลผลค่าเฉลี่ย มีดังนี้

* ค่าเฉลี่ย 4.23-5.00 หมายถึง มีส่วนร่วมในการพัฒนาคุณภาพน้ำนมในระดับมากที่สุด
* ค่าเฉลี่ย 3.43-4.22 หมายถึง มีส่วนร่วมในการพัฒนาคุณภาพน้ำนมในระดับมาก
* ค่าเฉลี่ย 2.62-3.42 หมายถึง มีส่วนร่วมในการพัฒนาคุณภาพน้ำนมในระดับปานกลาง
* ค่าเฉลี่ย 1.81-2.61 หมายถึง มีส่วนร่วมในการพัฒนาคุณภาพน้ำนมในระดับน้อย
* ค่าเฉลี่ย 1.00-1.80 หมายถึง มีส่วนร่วมในการพัฒนาคุณภาพน้ำนมในระดับน้อยที่สุด

**5.5 กรอบแนวคิดการวิจัย**

การศึกษาวิจัยครั้งนี้ เป็นการศึกษาการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่ โดยมีการกำหนดกรอบในการศึกษาวิจัยดังนี้ 1) ลักษณะพื้นฐานทางเศรษฐกิจและสังคม ได้แก่ เพศ อายุ ระดับการศึกษา รายได้ จำนวนสมาชิกในครัวเรือน แรงงาน บทบาททางสังคม 2) สภาพการเลี้ยงและการพัฒนาคุณภาพน้ำนมของเกษตรกร ได้แก่ จำนวนโคนมที่เลี้ยง ประสบการณ์ในการเลี้ยงโคนม การได้รับการอบรมการพัฒนาคุณภาพน้ำนม การได้รับข่าวสารเกี่ยวกับการพัฒนาคุณภาพน้ำนม 3) การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบ แบ่งออกเป็น 4 ด้าน ได้แก่ 3.1) ด้านการตัดสินใจ 3.2) ด้านการดำเนินงาน 3.3) ด้านการรับผลประโยชน์ 3.4) ด้านการประเมินผลการดำเนินงาน และ 4) ปัญหาอุปสรรคและข้อเสนอแนะการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบ ดังแสดงในภาพที่ 3

- เพศ (ชาย,หญิง)

- อายุ (ปี)

- การศึกษา (ระดับ)

- รายได้ (บาท/ปี)

- จำนวนสมาชิกในครัวเรือน (คน)

- แรงงาน (คน)

- บทบาททางสังคม (ตำแหน่ง)

1. ด้านการตัดสินใจ
2. ด้านการดำเนินงาน
3. ด้านการรับผลประโยชน์
4. ด้านการติดตามและประเมินผล

ลักษณะพื้นฐานบางประการทางเศรษฐกิจและสังคมของเกษตรกรผู้เลี้ยงโคนมในการมีส่วนร่วมพัฒนาคุณภาพน้ำนมดิบ

การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบ

ปัญหา อุปสรรค และข้อเสนอแนะ ของ  
การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบ

สภาพการเลี้ยงและการพัฒนาคุณภาพน้ำนมของเกษตรกร

- จำนวนโคนมที่เลี้ยง (ตัว)

- ประสบการณ์ในการเลี้ยงโคนม (ปี)

- การได้รับการอบรมการพัฒนาคุณภาพน้ำนม

- การได้รับข่าวสารเกี่ยวกับการพัฒนาคุณภาพน้ำนม

ภาพที่ 3 แสดงกรอบแนวคิดในการศึกษาวิจัย

**6. ผู้ร่วมดำเนินการ (ถ้ามี)**

(1) ชื่อ-นามสกุล………………-…………………..…..สัดส่วนผลงาน……………….………

(2) ชื่อ-นามสกุล………………-…………………..…..สัดส่วนผลงาน……………….………

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

7.1 ศึกษาขั้นตอนและวิธีดำเนินการวิจัย ศึกษาผลงานทางวิชาการที่เกี่ยวข้อง สัดส่วนผลงาน 20%

7.2 สร้างเครื่องมือแบบสอบถาม และเก็บรวบรวมข้อมูล สัดส่วนผลงาน 40%

7.3 วิเคราะห์ข้อมูลสรุปผล และจัดทำเอกสารวิชาการเผยแพร่ สัดส่วนผลงาน 40%

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

8.1 ทราบถึงลักษณะพื้นฐานบางประการทางเศรษฐกิจและสังคมของเกษตรกรผู้เลี้ยงโคนมสหกรณ์ โคนมการเกษตรไชยปราการ จำกัด จังหวัดเชียงใหม่ ในการมีส่วนร่วมพัฒนาคุณภาพน้ำนมดิบ

8.2 ทราบเกี่ยวกับการมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์ โคนมการเกษตรไชยปราการ จำกัด จังหวัดเชียงใหม่

8.3 ทราบปัญหาอุปสรรค และข้อเสนอแนะ การมีส่วนร่วมของเกษตรกรผู้เลี้ยงโคนมในการพัฒนาคุณภาพน้ำนมดิบของสหกรณ์โคนมการเกษตรไชยปราการ จำกัด จังหวัดเชียงใหม่

**9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

…………………**-**……………………………………………………

**10. ความยุ่งยากในการดำเนินการ/ปัญหา/อุปสรรค**

การเก็บรวบรวมข้อมูลเป็นไปได้ล่าช้า เนื่องจาก

1. ต้องเก็บรวบรวมข้อมูลจากเกษตรกรผู้เลี้ยงโคนมสหกรณ์โคนมการเกษตรไชยปราการ จำกัด จำนวนทั้งหมด 227 ราย โดยแต่ละรายจะมีช่วงเวลาว่างไม่พร้อมกัน
2. เกษตรกรผู้เลี้ยงโคนมสหกรณ์โคนมการเกษตรไชยปราการ จำกัด บางรายใช้ภาษาชนเผ่าจึงมีความยุ่งยากในการสื่อสาร ต้องอาศัยผู้นำหมู่บ้านเป็นคนกลางในการสื่อสาร
3. เกษตรกรผู้เลี้ยงโคนมสหกรณ์โคนมการเกษตรไชยปราการ จำกัด บางรายเป็นผู้สูงอายุมีปัญหาด้านการได้ยิน ต้องสื่อสารด้วยการเพิ่มระดับเสียง หรืออาจต้องสื่อสารผ่านทางทายาท

**11. การนำไปใช้ประโยชน์ หรือคาดว่าจะนำไปใช้ประโยชน์**

สามารถนำผลที่ได้จากการศึกษาไปแนวทางในการวางแผนการพัฒนาด้านการเลี้ยงโคนมให้ได้น้ำนมที่มีคุณภาพ ซึ่งจะเป็นประโยชน์ต่อเกษตรกร กลุ่มเกษตรกร สหกรณ์โคนม หรือหน่วยงาน/องค์กรอื่นๆ ที่เกี่ยวข้อง ทั้งนี้ ยังสร้างความเข้มแข็งในแก่เกษตรกรและกลุ่มเกษตรกร เพิ่มรายได้ และสร้างความมั่นคงในอาชีพ

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ.................................................................

(....นางสาวศิริวรรณ...สันคม.....)

ผู้เสนอผลงาน

วันที่................มิถุนายน 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ...................-....................... ลงชื่อ...................-.......................

(....................................................) (....................................................)

ตำแหน่ง .................................... ตำแหน่ง ....................................

ผู้ร่วมดำเนินการ ผู้ร่วมดำเนินการ

........../.........../......... ........../.........../.........

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ......................................................................... ลงชื่อ.........................................................

(นายวุฒิชัย คำดี) (นายธีระ อนันต์วรปัญญา)

ผู้อำนวยการส่วนยุทธศาสตร์และสารสนเทศการปศุสัตว์ ปศุสัตว์เขต 5

วันที่................มิถุนายน 2563 วันที่................มิถุนายน 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน ด้วยลายมือจริง

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

เอกสารหมายเลข 3

**ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น**

**เรื่องที่ 2**

**1. ชื่อผลงาน** การศึกษาความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

**ปีที่ดำเนินการ** พ.ศ. 2562

**2. ความสำคัญและที่มาของปัญหาที่ทำการศึกษา**

ปี 2562 ประเทศไทยมีเกษตรกรผู้เลี้ยงโคนม 18,850 ราย โคนม จำนวน 666,311 ตัว โครีดนม จำนวน 306,063 ตัว คิดเป็นร้อยละ 45.94 ของจำนวนโคนมทั้งหมด พื้นที่การเลี้ยงโคนมกระจายอยู่ทุกภาค โดยมีผู้เลี้ยงโคนมมากที่สุดในภาคกลาง จำนวน 10,627 ราย รองลงมาได้แก่ภาคตะวันออกเฉียงเหนือ จำนวน 6,041 ราย และภาคเหนือ จำนวน 1,978 ราย ตามลำดับ (ศูนย์เทคโนโลยีสารสนเทศและการสื่อสาร กรมปศุสัตว์, 2562) สำหรับจังหวัดเชียงใหม่มีผู้เลี้ยงโคนม 989 ราย โคนม จำนวน 48,430 ตัว โครีดนม จำนวน 22,937 ตัว (ศูนย์เทคโนโลยีสารสนเทศและการสื่อสาร กรมปศุสัตว์, 2562) อย่างไรก็ตามเกษตรกรผู้เลี้ยงโคนมในประเทศไทยที่ได้รับรองฟาร์มโคนมมาตรฐานตามหลักการปฏิบัติทางการเกษตรที่ดี (GAP) สำหรับฟาร์มโคนม จำนวนทั้งสิ้น 6,945 ราย คิดเป็นร้อยละ 36.85 ของจำนวนเกษตรกรผู้เลี้ยงทั้งหมด ซึ่งจำนวนเกษตรผู้เลี้ยงโคนมในจังหวัดเชียงใหม่ได้รับรองฟาร์มมาตรฐานโคนม (GAP) จำนวน 838 ราย และยังไม่ได้รับรองฟาร์มมาตรฐานโคนม (GAP) อีกจำนวน 151 ราย (ส่วนมาตรฐานการปศุสัตว์ สำนักงานปศุสัตว์เขต 5, 2562) และจำนวนเกษตรกรผู้เลี้ยงโคนมของสหกรณ์โคนมแม่วาง จำกัด ได้รับรองฟาร์มมาตรฐานโคนม (GAP) จำนวน 54 ราย และยังไม่ได้รับรองฟาร์มมาตรฐานโคนม (GAP) อีกจำนวน 16 ราย (ส่วนมาตรฐานการปศุสัตว์ สำนักงานปศุสัตว์เขต 5, 2562) นอกจากนี้ผลจากการที่รัฐบาลได้กำหนดมาตรฐานการรับซื้อน้ำนมโคที่ผลิตเป็นนมพร้อมดื่ม ได้แก่ โครงการอาหารเสริม (นม) โรงเรียน และประกาศราคากลางรับซื้อนม ณ ศูนย์รวบรวมน้ำนมดิบที่มีผลบังคับใช้ตั้งแต่วันที่ 1 ตุลาคม 2558 (กระทรวงเกษตรและสหกรณ์, 2558) ทำให้เกษตรกผู้เลี้ยงโคนมจำเป็นต้องพัฒนาคุณภาพน้ำนมดิบให้ดีขึ้น โดยอาศัยหลักปฏิบัติทางการเกษตรที่ดี (GAP) สำหรับฟาร์มโคนม เพื่อใช้เป็นเกณฑ์ให้เกษตรกรนำไปใช้ใน การปรับปรุงคุณภาพฟาร์มโคนมให้ได้มาตรฐาน หรือใช้เป็นเกณฑ์ในการประเมินการจัดการฟาร์มโคนมของเกษตรกร (กระทรวงเกษตรและสหกรณ์, 2552) สำหรับผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน ในปีการศึกษา 2562 ต้องใช้น้ำนมโคจากศูนย์รวบรวมน้ำนมโคที่ผ่านเกณฑ์ และวิธีการผลิตที่ดี (GMP) หรือใช้น้ำนมดิบจากฟาร์มโคนมมาตรฐาน GAP มีปริมาณของแข็งรวม (Total solid) ไม่ต่ำกว่าร้อยละ 12.25 ส่วนปริมาณเซลล์โซมาติก (Somatic cell count) ไม่เกิน 500,000 เซลล์ต่อมิลลิลิตร และกำหนดบทลงโทษผู้ประกอบการผลิตภัณฑ์นมโรงเรียนที่มีคุณภาพต่ำกว่ามาตรฐาน โดยลดสิทธิการจำหน่ายหรือยกเลิกสัญญาซื้อขายจากคณะกรรมการโคนมและผลิตภัณฑ์นม (กระทรวงเกษตรและสหกรณ์, 2562) ในส่วนคุณภาพน้ำนมดิบที่รวบรวมจากศูนย์รวบรวมน้ำนมดิบสหกรณ์โคนมแม่วาง จำกัด ที่เข้าร่วมโครงการอาหารเสริม (นม) โรงเรียน มีปริมาณของแข็งรวม (Total solid) ไม่ต่ำกว่าร้อยละ 12.36 ส่วนปริมาณเซลล์โซมาติก (Somatic cell count) ไม่เกิน 299,000 เซลล์ต่อมิลลิลิตร (สำนักงานปศุสัตว์เขต 5, 2562) เพื่อให้สอดคล้องกับแผนพื้นฐานด้านการสร้างความสามารถในการแข่งขันของประเทศ กิจกรรมพัฒนาระบบโคนมและโครงการพัฒนาคุณภาพสินค้าเกษตรสู่มาตรฐาน กิจกรรมตรวจรับรองคุณภาพสินค้าปศุสัตว์นมโรงเรียน (กองส่งเสริมและพัฒนาการปศุสัตว์ กรมปศุสัตว์, 2562) จึงจำเป็นจะต้องพัฒนาเกษตรกรให้สามารถเพิ่มประสิทธิภาพการผลิตและยกระดับคุณภาพน้ำนมดิบที่นำไปผลิตเป็นนมพร้อมดื่มที่มีคุณภาพและปลอดภัยสำหรับเด็กในวัยเรียนและผู้บริโภคทั่วไป

ผู้ศึกษาจึงวิเคราะห์ได้ว่า เกษตรกรผู้เลี้ยงโคนมควรดำเนินการปรับปรุงฟาร์มโคนมของตนเองให้ได้รับการรับรองฟาร์มโคนมมาตรฐานตามหลักการปฏิบัติทางการเกษตรที่ดี (GAP) สำหรับฟาร์มโคนม ซึ่งจะช่วยให้คุณภาพน้ำนมดิบอยู่ให้เกณฑ์มาตรฐาน ดังนั้น ผู้ศึกษาจึงมีความสนใจที่จะศึกษาความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่ โดยอาศัยเกณฑ์และวิธีตรวจประเมินตามหลักการปฏิบัติทางการเกษตรที่ดี (GAP) สำหรับฟาร์มโคนม และพื้นฐานความรู้ด้านการเลี้ยงโคนมของเกษตรกร ผลจากการศึกษาที่ได้จะถูกนำไปใช้สำหรับเป็นแนวทางในการวางแผนการพัฒนาฟาร์มโคนมของเกษตรกร เพื่อให้ได้น้ำนมดิบที่มีคุณภาพ เกิดองค์ความรู้แก่เกษตรกร เพิ่มรายได้ สร้างความมั่นคงในอาชีพ และสร้างความเข้มแข็งในแก่เกษตรกรและสหกรณ์ รวมถึงเป็นประโยชน์ต่อหน่วยงานอื่นๆ ที่เกี่ยวข้องในการวางกรอบการพัฒนาเกษตรกรต่อไป

**3. วัตถุประสงค์ในการศึกษา**

3.1 เพื่อศึกษาข้อมูลสภาพพื้นฐานทางสังคมและเศรษฐกิจบางประการของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

3.2 เพื่อศึกษาสภาพการเลี้ยงโคนมและปัญหาอุปสรรคของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

3.3 เพื่อการศึกษาความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

**4.1 มาตรฐานฟาร์มโคนม**

กระทรวงเกษตรและสหกณ์ (2552) ได้กำหนดการปฏิบัติทางเกษตรที่ดีสำหรับฟาร์มโคนมตามพระราชบัญญัติมาตรฐานสินค้าเกษตร พ.ศ. 2552 กำหนดเกณฑ์และวิธีตรวจประเมิน จำนวน 9 หัวข้อ ได้แก่

1) องค์ประกอบของฟาร์ม มี 3 หัวข้อย่อย ได้แก่

1.1) สถานที่ตั้ง

1.2) ผังและลักษณะฟาร์ม

1.3) โรงเรือน

2) อาหารสำหรับโคนม

3) น้ำ

4) การจัดการฟาร์ม มี 3 หัวข้อย่อย ได้แก่

4.1) คู่มือการจัดการฟาร์ม

4.2) บุคลากร

4.3) การทำความสะอาดและบำรุงรักษา

5) สุขภาพสัตว์ มี 2 หัวข้อย่อย ได้แก่

5.1) การป้องกันและควบคุมโรค

5.2) การบำบัดโรค

6) สวัสดิภาพสัตว์

7) สิ่งแวดล้อม

8) การผลิตน้ำนมดิบ มี 5 หัวข้อย่อย ได้แก่

8.1) ผู้รีดนม

8.2) การเตรียมแม่โคก่อนการรีด

8.3) การรีดนม

8.4) การขนส่งน้ำนมดิบ

8.5) คุณภาพน้ำนมดิบ

9) การบันทึกข้อมูล

โดยมีวัตถุประสงค์เพื่อให้ผู้ประกอบการเลี้ยงสัตว์ เกษตรกร และบุคลากรในฟาร์มโคนมใช้เป็นแนวทางในการปฏิบัติ เพื่อให้สามารถจัดการและปฏิบัติการในฟาร์มโคนมได้อย่างมีประสิทธิภาพ ถูกสุขลักษณะ ปลอดภัย ทำให้โคนมมีสุขภาพอนามัยและสุขลักษณะที่ดี ให้ผลผลิตน้ำนมดิบเต็มศักยภาพ สามารถนำไปแปรรูปเป้นน้ำนมและผลิตภัณฑ์นมที่มีคุณภาพ มีความปลอดภัยต่อผู้บริโภค รวมทั้งมีความรับผิดชอบต่อสังคมและสิ่งแวดล้อม

กระทรวงเกษตรและสหกรณ์ (2553) ได้กำหนดมาตรฐานสินค้าเกษตร กำหนดมาตรฐานน้ำนมดิบ โดยกำหนดคุณภาพไว้ดังนี้

1) มีสีขาวหรือสีขาวนวล กลิ่น รส ตามธรรมชาติ

2) ต้องสะอาด ปราสจากสิ่งแปลกปลอม

3) ไม่มีการตกตะกอนของโปรตีน เมื่อทดสอบขั้นต้นด้วยการทำปฏิบัติกิริยาของน้ำนมดิบกับเอทิลแอลกอฮอล์ที่เข้มข้น ร้อยละ 70 ถ้าไม่ผ่านให้ตรวจยืนยันด้วยวิธีทำให้ร้อนที่อุณหภูมิ 100 องศาเซลเซียส เพื่อดูการจับเป็นก้อน

4) มีค่าความเป็นกรดไม่เกินร้อยละ 0.16 และค่าความเป็นกรดเบส อยู่ในช่วง 6.6 ถึง 6.8

5) มีจุดเยือกแข็งไม่สูงกว่า -0.520 องศาเซลเซียส

6) มีความถ่วงจำเพาะไม่ต่ำกว่า 1.028 ที่อุณหภูมิ 20 องศาเซลเซียส

7) ใช้เวลาการเปลี่ยนสีของเมทิลีนบลู มากกว่า 4 ชั่วโมง หรือมีการเปลี่ยนสีของรีซาซูลีนที่หนึ่งชั่วโมงไม่น้อยกว่าเกรด 4.5

8) มีจำนวนเซลล์โซมาติกหรือเซลล์ร่างกายไม่เกิน 500,000 เซลล์ต่อมิลลิลิตร

9) ปริมาณโปรตีนไม่ต่ำกว่าร้อยละ 3 โดยน้ำหนัก

10) ปริมาณไขมันไม่ต่ำกว่าร้อยละ 3.35 โดยน้ำหนัก

11) ปริมาณเนื้อนมไม่รวมมันเนยหรือของแข็งไม่รวมไขมันนมไม่ต่ำกว่าร้อยละ 8.25 โดยน้ำหนัก

**4.2 ผลงานวิจัยที่เกี่ยวข้อง**

พรชัย วิจิตรธรรมภาณี และมาโนชย์ ธนะโสธร (2548) ได้ศึกษาความพึงพอใจของเกษตรกรผู้เลี้ยงโคนมในภาคตะวันออกต่อการพัฒนาระบบโคนม พบว่าการได้รับคำแนะนำในการประเมินฟาร์มและการได้รับคำแนะนำในการปรับปรุงคุณภาพของฟาร์มในเรื่องการจัดการโรงเรือน ระบบการจัดการเลี้ยงดู ระบบการจัดการด้านอาหารสัตว์ ระบบการจัดการด้านการจดบันทึก ระบบการจัดการด้านสุขาภิบาลและป้องกันโรค และการจัดการระบบคุณภาพน้ำนมดิบ และตรวจความสะอาดของฟาร์มโคนมเกษตรกร มีความพึงพอใจเฉลี่ย 2.87 – 3.38 จัดอยู่ในระดับความพึ่งพอใจปานกลาง ความพร้อมของเกษตรกรในการปรับปรุงฟาร์มเข้าสู่มาตรฐานในเรื่องทำเลที่ตั้งฟาร์ม การจัดการพื้นที่เสี่ยงโคนมในฟาร์มองค์ประกอบของโรงเรือน การจัดการระบบรักษาความสะอาดในโรงเรือน การจัดการบุคลากรและแรงงานที่ใช้ในฟาร์มให้เหมาะสม การจัดทำคู่มือการปฏิบัติงานในฟาร์ม การจัดการด้านอาหารสัตว์ให้มีคุณภาพเพียงพอ การวางระบบป้องกันควบคุมโรคในฟาร์ม การจัดการสิ่งปฏิกูลหรือขยะมูลฝอยหรือน้ำเสียจากฟาร์ม การควบคุมคุณภาพการจัดการในกระบวนการรีดนมโคในฟาร์ม และการเก็บรักษา และการขนส่งน้ำนมดิบเพื่อให้มีคุณภาพ มีค่าระดับความพร้อมเฉลี่ย 3.9 – 4.71 จัดอยู่ในระดับมีความพร้อมมาก และมีความพร้อมอย่างมากที่สุดในการปรับปรุงฟาร์มให้เข้าสู่มาตรฐาน

หญิง แก้วเกิด และจันทร์เพ็ญ ภูผาเด็น (2561) ศึกษาความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมในจังหวัดอุดรธานี พบว่าเกษตรกรผู้เลี้ยงโคนม ส่วนใหญ่เป็นเพศชาย ร้อยละ 75 อายุเฉลี่ย 46.5 ปี ประมาณครึ่งหนึ่งสำเร็จการศึกษาระดับประถมศึกษา ร้อยละ 47.5 มีสมาชิกในครอบครัวเฉลี่ย 4.6 คน มี ประสบการณ์ในการเลี้ยงโคนม เฉลี่ย 10.2 ปี แรงงานประจำที่ใช้เลี้ยงโคนม เฉลี่ย 3.62 คน พื้นที่ในการเลี้ยงโคนม เฉลี่ย 8.6 ไร่ มีรูปแบบการลี้ยงแบบปล่อยลาน ร้อยละ 72.5 ใช้ฟางข้าวเป็นอาหารหยาบหลักร้อยละ 76.3 ใช้บริการซื้ออาหารข้นจากสหกรณ์ ร้อยละ 80 เกษตรกรทุกคนรีดนมด้วยเครื่อง จำนวนโคนมทั้งหมด เฉลี่ย 39.6 ตัว จำนวนโครีดนม เฉลี่ย 20.1 ตัว จำนวนโคท้องแห้งนม เฉลี่ย จำนวน 6.9 ตัว สัดส่วนแม่โคคิดเป็นร้อยละ 68.1 ของฝูงโคนมทั้งหมด ผลผลิตน้ำนมดิบ เฉลี่ย 222.1 กิโลกรัมต่อวัน การให้นมของแม่โค เฉลี่ย 11.04 กิโลกรัมต่อตัวต่อวัน รายได้สุทธิจากการลี้ยงโคนมในปี 2560 เฉลี่ย 41,334.3 บาทต่อเดือนต่อฟาร์ม ปัญหาอุปสรรคที่พบมากที่สุดในการเลี้ยงโคนมของเกษตรกร คือ คุณภาพน้ำนมดิบต่ำกว่าค่ามาตรฐานกำหนด ความพร้อมขอต่อการปรับปรุงเข้าสู่มาตรฐานฟาร์มโคนมของเกษตรกร ตามเกณฑ์และวิธีการตรวจประเมินอยู่ระดับปานกลาง ปัญหาอุปสรรคที่พบมากที่สุดในการเลี้ยงโคนมของเกษตรกร ได้แก่ คุณภาพน้ำนมดิบต่ำกว่า ค่ามาตรฐาน

วุฒิชัย คำดี และภาณุพันธุ์ ประภาติกุล (2562) ศึกษาเรื่องปัจจัยที่มีผลต่อความสำเร็จของเกษตรกรผู้เลี้ยงโคนมในโครงการยกระดับมาตรฐานการผลิตและเพิ่มมูลค่าสินค้าผลิตภัณฑ์แปรรูปจากน้ำนมโคคุณภาพสูงล้านนา พบว่า เกษตรกรส่วนใหญ่เป็นเพศชาย มีอายุเฉลี่ย 50.30 ปี จบการศึกษาระดับปริญญาตรี และมีประสบการณ์ในการเลี้ยงโคนมเฉลี่ย 13.31 ปี ในปีที่ผ่านมาเกษตรกรร้อยละ 58 ได้รับการอบรมมาโดยได้รับการอบรมเรื่องการผลิตน้ำนมให้มีคุณภาพมากที่สุด จากการทดสอบความรู้ของเกษตรกร พบว่า เกษตรกรมีความรู้เกี่ยวกับการเลี้ยงโคนมภาพรวมอยู่ในระดับมีความรู้บ้าง มีความรู้และปฏิบัติตามมาตรฐานฟาร์มโคนมอยู่ในระดับมาก รวมทั้งมีความรู้และปฏิบัติตามมาตรฐานฟาร์มโคนมคุณภาพสูงล้านนาอยู่ในระดับมากเช่นกัน เกษตรกรมากกว่า ร้อยละ 80 ผ่านการรับรองมาตรฐานฟาร์มโคนม และผ่านการรับรองมาตรฐานนมคุณภาพสูงล้านนา เกษตรกรมีจำนวนสมาชิกในครัวเรือนเฉลี่ย 4.21 คน และมีแรงงานจ้างในการเลี้ยงโคนมเฉลี่ย 3.61 คน มีหนี้สินคงค้างเฉลี่ย 1,236,923.08 บาท มีรายได้รวมเฉลี่ย 2,290,179.24 บาทต่อปี และมีรายจ่ายรวมเฉลี่ย 1,420,951.55 บาทต่อปี เกษตรกรส่วนใหญ่ไม่ได้ดำรงตำแหน่งในสหกรณ์และไม่ได้ดำรงตำแหน่งทางสังคม ซึ่งส่วนใหญ่มีส่วนร่วมในกิจกรรมของสหกรณ์ โดยเกษตรกรมีการได้รับข่าวสารเกี่ยวกับการเลี้ยงโคนมจากสื่อต่างๆ เฉลี่ย 4.37 ครั้ง โดยได้รับข่าวสารจากเจ้าหน้าที่ปศุสัตว์มากที่สุด ด้านสภาพการเลี้ยงโคนม พบว่า เกษตรกรมีจำนวนโคทั้งหมดเฉลี่ย 66.24 ตัว มีแม่โครีดนมเฉลี่ย 32.17 ตัว มีพื้นที่สำหรับเลี้ยงโคนมเฉลี่ย 3.95 ไร่ และมีพื้นที่ปลูกพืชอาหารสัตว์เฉลี่ย 18.31 ไร่ ส่วนใหญ่มีการสำรองพืชอาหารสัตว์ในฤดูแล้งเฉลี่ย 13.85 ตัน โดยเกษตรกรสามารถผลิตน้ำนมดิบได้เฉลี่ย 437.84 กิโลกรัมต่อวัน และมีราคารับซื้อน้ำนมดิบเฉลี่ย 18.55 บาทต่อกิโลกรัม เปรียบเทียบก่อนและหลังการเข้าร่วมโครงการ พบว่า เกษตรกรร้อยละ 51 มีรายได้เพิ่มขึ้นหลังการเข้าร่วมโครงการยกระดับมาตรฐานการผลิตและเพิ่มมูลค่าสินค้าผลิตภัณฑ์แปรรูปจากน้ำนมโคคุณภาพสูงล้านนา โดยเกษตรกรมีรายได้เพิ่มขึ้นเฉลี่ย 26,159.37 บาทต่อเดือน การสืบทอดอาชีพการเลี้ยงโคนมของบุตร พบว่า ส่วนใหญ่บุตรจะมีการสืบทอดอาชีพการเลี้ยงโคนม โดยมีเหตุผลที่สืบทอดว่าเป็นอาชีพที่มีรายได้ที่มั่นคง ปัจจัยที่มีผลต่อความสำเร็จของเกษตรกรในโครงการ จากการทดสอบเพื่อหาปัจจัยที่มีผลต่อความสำเร็จของเกษตรกรในโครงการยกระดับมาตรฐานการผลิตและเพิ่มมูลค่าสินค้าผลิตภัณฑ์แปรรูปจากน้ำนมโคคุณภาพสูงล้านนา พบว่า ความสามารถในการผลิตน้ำนมดิบของแม่โค ขนาดพื้นที่ถือครองที่ใช้ในการเลี้ยงโคนม ราคารับซื้อน้ำนมดิบที่เกษตรกรได้รับ และความรู้เกี่ยวกับมาตรฐานฟาร์มโคนม มีผลต่อความสำเร็จของเกษตรกรในโครงการยกระดับมาตรฐานการผลิตและเพิ่มมูลค่าสินค้าผลิตภัณฑ์แปรรูปจากน้ำนมโคคุณภาพสูงล้านนา ปัญหา ข้อเสนอแนะและความต้องการของเกษตรกร พบว่า ภาพรวมเกษตรกรมีปัญหาอุปสรรคด้านการดำเนินงานภายในฟาร์มอยู่ในระดับปานกลาง โดยปัญหาที่เกษตรกรมีมากที่สุด 3 อันดับแรก คือ (1) อาหารมีราคาแพง (2) อุปกรณ์มีราคาแพง และ(3) การสร้างโรงเรือนมาตรฐานต้องใช้เงินทุนสูง โดยเฉพาะการปรับปรุงให้ฟาร์มผ่านมาตรฐาน ด้านข้อเสนอแนะและความต้องการของเกษตรกร พบว่า เกษตรกรมีความต้องการได้รับการสนับสนุนด้านความรู้ทักษะและการฝึกอบรมในการพัฒนาอาชีพการเลี้ยงโคนม

ธนนัทด์ โพธิ์ไข (2552) ศึกษาปัญหาการทำฟาร์มโคนมของเกษตรกรที่ไม่ผ่านการรับรองมาตรฐานฟาร์มในตำบลสนามแย้ อำเภอท่ามะกา จังหวัดกาญจนบุรี พบว่า การจัดการฟาร์มโคนมและการผลิตน้ำนมดิบ เกษตรกรส่วนใหญ่มีปัญหาในด้านทำเลที่ตั้งฟาร์ม ลักษณะของฟาร์ม การจัดการด้านบุคลากร คู่มือการจัดการฟาร์ม ระบบการบันทึกข้อมูล การจัดการด้านอาหารสัตว์ การป้องกันและควบคุมโรค การบำบัดโรคในโคและการจัดการสิ่งแวดล้อม ปัญหาการทำฟาร์มโคนมของเกษตรกร ได้แก่ เกษตรกรไม่มีเวลาในการจดบันทึกข้อมูลในด้านต่างๆ ไม่มีเวลาทำความสะอาดรอบๆ โรงเรือน พื้นที่ในการเลี้ยงโคนมมีจำนวนจำกัด และเกษตรกรไม่มีเงินทุนในการพัฒนาปรับปรุงฟาร์มโคนมของตนเอง

สมชาย อนุตรชัชวาล (2548) ได้ศึกษาความพร้อมในการปรับปรุงฟาร์มของเกษตรกรเพื่อเข้าสู่ระบบมาตรฐานฟาร์มโคนม พบว่า ฟาร์มโคนมของเกษตรกรส่วนใหญ่เป็นฟาร์มขนาดกลาง มีจำนวนโคนมเฉลี่ย 17 ตัว ความพร้อมในการปรับปรุงฟาร์มเพื่อเข้าสู่ระบบมาตรฐานฟาร์มโคนมโดยภาพรวมอยู่ในระดับดี มีความพร้อมตามองค์ประกอบย่อยในระดับดี 3 องค์ประกอบ ได้แก่ (1) ด้านการผลิตน้ำนมดิบ การเก็บรักษา และการขนส่ง (2) ด้านองค์ประกอบของฟาร์ม และ (3) ด้านการจัดการฟาร์ม รองลงมาเป็นความพร้อมระดับพอใช้ 2 องค์ประกอบ ได้แก่ (1) ด้านการจัดการด้านสุขภาพสัตว์ (2) ด้านการกำจัดสิ่งปฏิกูลขยะมูลฝอยและของเสียออกจากฟาร์ม มีสัดส่วนใกล้เคียงกันระหว่างไม่ผ่านเกณฑ์ถึงต้องปรับปรุง และระดับดีถึงดีมาก เมื่อเทียบกับเกณฑ์มาตรฐานฟาร์มโคนม ปรากฏว่า มีองค์ประกอบด้านการจัดการด้านสุขภาพสัตว์เพียงองค์ประกอบเดียวที่ไม่ผ่านเกณฑ์มาตรฐานฟาร์มโคนม ในส่วนของฟาร์มที่มีขนาดต่างกันมีระดับความพร้อมในการปรับปรุงฟาร์มไม่แตกต่างกันอย่างมีนัยสำคัญทางสถิติที่ระดับ 0.05

สุวัฒน์ มัตราช และสมัย ศรีหาญ (2553) ได้ศึกษาปัจจัยที่มีผลต่อความยั่งยืนในการเลี้ยงโคนมของเกษตรกรในจังหวัดมหาสารคาม พบว่า เกษตรกรส่วนใหญ่เป้นเพศชาย มีค่าเฉลี่ย 46.8 ปี ปัญหาในการเลี้ยงโคนมของเกษตรกร คือ การมีหนี้สิ้น ต้นทุนการผลิตโคนมสูง โดยเฉพาะอย่างยิ่งการที่อาหารข้นราคาแพง โคนมทั้งหมดในฟาร์มเฉลี่ย 27.2 ตัวต่อฟาร์ม สัดส่วนขนาดฝูงโคนมของเกษตรกรแม่โครีดนม คิดเป็นร้อยละ 78.2 ของแม่โคนม แม่โคแห้งนม คิดเป็นร้อยละ 21.8 ของแม่โคนม

ประเสริฐ โพธิ์กาด จิตติมา กันตามัลลกุล และมณฑิชา พุทซาคำ (2554) ได้ศึกษาการจัดการฟาร์มโคนมตามการปฏิบัติทางการเกษตรที่ดี กรณีศึกษาจังหวัดสุโขทัยพบว่า เกษตรกรส่วนใหญ่มีอายุเฉลี่ย 47.41 ปี มีเกรดน้ำนมในระดับ 1 โดยมีปริมาณไขมันนมเฉลี่ยร้อยละ 3.84 ปริมาณโปรตีนเฉลี่ย 3.23 ปริมาณธาตุน้ำนม ไม่รวมไขมันนมเฉลี่ยร้อยละ 8.61 มีจำนวนจุลินทรีย์ทั้งหมดเฉลี่ย 421,212.1 โคโลนีต่อมิลลิลิตร และมีจำนวน โซมาติกเซลล์เฉลี่ย 603,075.8 เซลล์ต่อมิลลิลิตร

สุชาติ แพ่งจันทึก (2556) กล่าวว่า ฝูงโคทดแทนประกอบด้วย ลูกโค โคเล็ก โครุ่น โคสาว โคสาวท้อง สัดส่วนที่เหมาะสม คือ 50% ของฝูงแม่โคทั้งหมด เช่น ถ้ามีแม่โค 20 ตัว ควรมีโคทดแทนไม่เกิน 10 ตัว ถ้าฟาร์มเกษตรกรมีฝูงโคทดแทนมากเกินไปย่อมมีผลต่อรายได้ของฟาร์ม เพราะต้องมีค่าใช้จ่ายในการเลี้ยงดูโคทดแทน แต่ถ้าเกษตรกรมีการจัดการเลี้ยงเลี้ยงดูฝูงโคทดแทนที่ดีจะสามารถลดสัดส่วนฝูงโคทดแทนได้ เช่น ถ้าเกษตรกรตั้งเป้าหมายการเลี้ยงดูโคสาวที่อายุ 15 – 18 เดือน ให้ได้น้ำหนัก 280 – 300 กิโลกรัม สามารถผสมพันธุ์ได้ แม่โคสาวจะคลอดลูกที่อายุ 24 – 27 เดือน แต่ถ้าเกษตรกรเลี้ยงโคสาวไม่สมบูรณ์ผสมติดที่อายุมาก โคสาวคลอดลูก ก็จะอายุมากด้วย ใช้เวลาเลี้ยงนานกว่าปกติ ขนาดของฝูงทดแทนในฟาร์มจะมีมากเกินสัดส่วนที่เหมาะสมและเสียค่าใช้จ่ายในการจัดการเลี้ยงดูโค อีกทั้งเสียโอกาสในการให้ผลผลิตน้ำนมของโคสาว

สุวิชัย โรจนเสถียร (2559) กล่าวว่า เป้าหมายและระดับที่ควรจะยอมรับได้ของดัชนีชี้วัดประสิทธิภาพการจัดการสุขภาพ ผลผลิตและระบบสืบพันธุ์ แม่โครีดนมของขนาดฝูงแม่โคควรมีเป้าหมายเป็น ร้อยละ 80 – 83 ระดับที่ไม่ควรจะยอมรับคือน้อยกว่าร้อยละ 80 หรือมากกว่าร้อยละ 83 แม่โคท้องและอยู่ในช่วงนมแห้งก่อนคลอดควรมีเป้าหมายร้อยละ 17 – 20 ระดับที่ไม่ควรจะยอมรับคือน้อยกว่าร้อยละ 17 หรือมากกว่าร้อยละ 20 ฝูงแม่โคควรมีเป้าหมายเป็นร้อยละ 55 – 60 ระดับที่ไม่ควรจะยอมรับคือน้อยกว่าร้อยละ 50 หรือมากกว่าร้อยละ 50 หรือมากกว่าร้อยละ 65 ฝูงโคทดแทนควรมีเป้าหมายเป็นร้อยละ 40 – 45 ระดับที่ไม่ควรจะยอมรับคือน้อยกว่าร้อยละ 35 หรือมากกว่าร้อยละ 55

**4.3 กรอบแนวคิดของการศึกษา**

การศึกษาวิจัยครั้งนี้ เป็นการศึกษาความสัมพันธ์ของตัวแปรที่มีผลต่อความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่ โดยมีการกำหนดตัวแปรอิสระ (Independent variables) ดังนี้ 1) ลักษณะพื้นฐานทางเศรษฐกิจและสังคม ได้แก่ เพศ อายุ ระดับการศึกษา รายได้ แรงงาน แหล่งสินเชื่อ พื้นที่ในการเลี้ยงโคนม จำนวนโคนมที่เลี้ยง ประสบการณ์ในการเลี้ยงโคนม เป็นต้น 2) สภาพการเลี้ยงประกอบด้วย ความรู้ในการเลี้ยงโคนม ปัญหาอุปสรรค และข้อเสนอแนะของเกษตรกรในการเลี้ยงโคนม ส่วนตัวแปรตาม (Dependent variable) คือ ความพร้อมต่อการปรับปรุงฟาร์มเข้าสู่มาตรฐานฟาร์มโคนม แบ่งออกเป็น 9 ด้าน ได้แก่ 1) ด้านองค์ประกอบของฟาร์ม 2) ด้านอาหารสำหรับโคนม 3) ด้านน้ำสำหรับโคนม 4) ด้านการจัดการฟาร์ม 5) ด้านสุขภาพสัตว์ 6) ด้านสวัสดิภาพสัตว์ 7) ด้านสิ่งแวดล้อม 8) ด้านการผลิตน้ำนมดิบ และ 9) ด้านการบันทึกข้อมูล ดังแสดงไว้ในภาพที่ 1

ตัวแปรอิสระ (Independent Variables) ตัวแปรตาม (Dependent Variables)

ลักษณะพื้นฐานทางเศรษฐกิจและสังคม

- เพศ (ชาย,หญิง)

- อายุ (ปี)

- การศึกษา (ระดับ)

- รายได้ (บาท/เดือน, บาท/ปี)

- แรงงาน (คน)

- แหล่งสินเชื่อ

- พื้นที่ในการเลี้ยงโคนม (ไร่)

- จำนวนโคนมที่เลี้ยง (ตัว)

- ประสบการณ์ในการเลี้ยงโคนม (ปี)

- ความรู้ในการเลี้ยงโคนม

ความพร้อมต่อการปรับปรุงฟาร์มเข้าสู่มาตรฐานฟาร์มโคนม

1) ด้านองค์ประกอบของฟาร์ม

2) ด้านอาหารสำหรับโคนม

3) ด้านน้ำสำหรับโคนม

4) ด้านการจัดการฟาร์ม

5) ด้านสุขภาพสัตว์

6) ด้านสวัสดิภาพสัตว์

7) ด้านสิ่งแวดล้อม

8) ด้านการผลิตน้ำนมดิบ

9) ด้านการบันทึกข้อมูล

ภาพที่ 1 กรอบแนวคิดในการศึกษาวิจัย

**4.4 ขอบเขตของการศึกษา**

ดำเนินการศึกษาในเกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด เป็นฟาร์มที่ได้รับรองมาตรฐานฟาร์มโคนม จำนวน 54 ราย และฟาร์มที่ยังไม่ได้รับรองมาตรฐานฟาร์มโคนม จำนวน 16 ราย รวมจำนวนทั้งสิ้น 70 ราย

**4.5 นิยามศัพท์**

เกษตรกร หมายถึง เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด

สหกรณ์ หมายถึง สหกรณ์โคนมแม่วาง จำกัด จังหวัดเชียงใหม่

ความพร้อม หมายถึง ความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกร ผู้เลี้ยงโคนมสหกรณ์โคนมแม่วาง จำกัด แบ่งออกเป็น 9 ด้าน ได้แก่

1) ด้านองค์ประกอบของฟาร์ม

2) ด้านอาหารสำหรับโคนม

3) ด้านน้ำสำหรับโคนม

4) ด้านการจัดการฟาร์ม

5) ด้านสุขภาพสัตว์

6) ด้านสวัสดิภาพสัตว์

7) ด้านสิ่งแวดล้อม

8) ด้านการผลิตน้ำนมดิบ

9) ด้านการบันทึกข้อมูล

รายได้ หมายถึง รายได้จากภาคการเกษตร รายได้นอกภาคการเกษตร และรายได้รวมทั้งในและนอกภาคการเกษตร

แรงงาน หมายถึง เจ้าของฟาร์มโคนมหรือลูกจ้างที่เป็นแรงงานในภาคการเกษตร

มาตรฐานฟาร์มโคนม หมายถึง มาตรฐานฟาร์มโคนมและการผลิตน้ำนมดิบของประเทศไทยตามประกาศกระทรวงเกษตรและสหกรณ์ ลงวันที่ 3 พฤศจิกายน 2542 และฉบับอื่นที่เกี่ยวข้อง

ผู้ประกอบการ หมายถึง เจ้าของหรือผู้จัดการฟาร์มที่ขอรับรองมาตรฐานฟาร์ม หรือผู้ที่ได้รับการรับรองมาตรฐานฟาร์มจากกรมปศุสัตว์

**5. วิธีการหรือขั้นตอนการศึกษา**

**5.1 ประชากรกลุ่มเป้าหมาย**

ใช้ประชากรเป้าหมายทั้งหมดเป็นกลุ่มตัวอย่าง จำนวน 70 ราย แบ่งเป็น

5.1.1 เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด ที่อาศัยอยู่ในพื้นที่อำเภอแม่วาง จังหวัดเชียงใหม่ จำนวน 34 ราย

5.1.2 เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด ที่อาศัยอยู่ในพื้นที่อำเภอสันป่าตอง จังหวัดเชียงใหม่ จำนวน 13 ราย

5.1.3 เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด ที่อาศัยอยู่ในพื้นที่อำเภอดอยหล่อ จังหวัดเชียงใหม่ จำนวน 21 ราย

5.1.4 เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด ที่อาศัยอยู่ในพื้นที่อำเภอหางดง จังหวัดเชียงใหม่ จำนวน 1 ราย

5.1.5 เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด ที่อาศัยอยู่ในพื้นที่อำเภอจอมทอง จังหวัดเชียงใหม่ จำนวน 1 ราย

**5.2 เครื่องมือที่ใช้ในการศึกษา**

การศึกษาในครั้งนี้ใช้เครื่องมือในการเก็บข้อมูลโดยใช้แบบสัมภาษณ์ (Interview schedule) มีลักษณะคำถามทั้งแบบปิด (Closed Questions) และคำถามแบบเปิด (Open questions) ที่เกี่ยวข้องทำการศึกษา ดังนี้

5.2.1 ข้อมูลสภาพพื้นฐานทางสังคมและเศรษฐกิจบางประการ จัดเก็บข้อมูลโดยการสัมภาษณ์ ได้แก่ เพศ อายุ ระดับการศึกษา จำนวนสมาชิกในครอบครัวแหล่งสินเชื่อ ฯลฯ

5.2.2 ข้อมูลสภาพการเลี้ยงโคนมและปัญหา อุปสรรคของเกษตรกร โดยการสัมภาษณ์ และเก็บข้อมูลจากสมุดบันทึกประจำฟาร์ม แล้วบันทึกลงในแบบสัมภาษณ์ ได้แก่ ประสบการณ์ในการเลี้ยงโคนม จำนวนแรงงาน จำนวนพื้นที่เลี้ยงโคนม รูปแบบการเลี้ยงและการให้อาหาร รูปแบบการรีดนม จำนวนโคนม ปริมาณน้ำนมดิบ รายได้ และรายจ่ายจากการเลี้ยงโคนม

5.2.3 ปัญหาอุปสรรค ได้แก่ ปัญหาองค์ประกอบของฟาร์ม ปัญหาการจัดการฟาร์ม ปัญหาด้านสุขภาพสัตว์ ปัญหาการจัดการสิ่งแวดล้อม ปัญหาการกำจัดของเสีย ปัญหาด้านการผลิตน้ำนมดิบและการขนส่ง

5.2.4 ข้อมูลความพร้อมต่อการปรับปรุงฟาร์มเข้าสู่มาตรฐานฟาร์มโคนม มี 9 ด้าน ได้แก่

1) ด้านองค์ประกอบของฟาร์ม

2) ด้านอาหารสำหรับโคนม

3) ด้านน้ำสำหรับโคนม

4) ด้านการจัดการฟาร์ม

5) ด้านสุขภาพสัตว์

6) ด้านสวัสดิภาพสัตว์

7) ด้านสิ่งแวดล้อม

8) ด้านการผลิตน้ำมดิบ

9) ด้านการบันทึกข้อมูล

5.2.5 จัดเก็บข้อมูลโดยการสัมภาษณ์โดยใช้คำถามลักษณะคำตอบเป็นแบบมาตรฐานการประมาณค่าโดยแบ่งตามการปฏิบัติได้ของเกษตรกรออกเป็น 3 ระดับ ดังนี้

การปฏิบัติให้อยู่ในระดับน้อย คะแนนเท่ากับ 1

การปฏิบัติให้อยู่ในระดับปานกลาง คะแนนเท่ากับ 2

การปฏิบัติให้อยู่ในระดับมาก คะแนนเท่ากับ 3

5.2.6 การทดสอบแบบสัมภาษณ์ มีวิธีการดังนี้

ศึกษาข้อมูลที่เกี่ยวข้องกับการเลี้ยงโคนม มาตรฐานฟาร์มโคนม และการผลิตน้ำนมดิบของประเทศไทย พ.ศ. 2552 จากเอกสารต่างๆ รวมถึงผลงานวิจัย เพื่อเป็นแนวทางในการกำหนดกรอบ เนื้อหาของแบบสัมภาษณ์ จัดทำแบบสัมภาษณ์ที่ประกอบด้วยคำถาม และคำตอบตรงตามวัตถุประสงค์ของการวิจัย ตรวจสอบความเที่ยงของเนื้อหา (Content validity) โดยผู้เชี่ยวชาญทางสังคมศาสตร์และทดสอบเพื่อหาความเชื่อมั่น (Reliability) ของแบบสัมภาษณ์กับเกษตรกรผู้เลี้ยงโคนมที่ไม่อยู่ในกลุ่มเป้าหมาย จำนวน 35 ราย ด้วยวิธีการหาค่าสัมประสิทธิ์แอลฟา (α – Confficient) ตามวิธีของครอนบาค (Cronbach, 1970 อ้างถึงใน บุญชม ศรีสะอสาด 2543: 96) ซึ่งมีค่าความเชื่อมั่น (Reliability) เท่ากับ .96

**5.3 การเก็บรวบรวมข้อมูล**

ในขั้นตอนการเก็บรวบรวมข้อมูลดำเนินการเป็น 2 ขั้นตอนคือ

5.3.1 ข้อมูลปฐมภูมิ (Primary data) เก็บข้อมูลโดยใช้แบบสัมภาษณ์ (Interview schedule) เกษตรกรผู้เลี้ยงโคนมที่เป็นสมาชิกของสหกรณ์โคนมแม่วาง จำกัด จำนวน 70 ราย

5.3.2 ข้อมูลทุติยภูมิ (Secondary data) เก็บรวบรวมข้อมูลจากเอกสารทางวิชาการต่างๆ งานวิจัย สิ่งพิมพ์ ข้อมูลจากระบบออนไลน์ และห้องสมุด เพื่อนำมาเป็นข้อมูลพื้นฐานในการวิจัย

**5.4 การวิเคราะห์ข้อมูล**

เมื่อเก็บรวบรวมข้อมูลจากประชากรกลุ่มตัวอย่างแต่ละรายการ พร้อมทั้งตรวจสอบความครบถ้วน ความถูกต้อง ความสมบูรณ์ของข้อมูลในแบบสัมภาษณ์แต่ละชุดเรียบร้อยแล้ว จากนั้นนำข้อมูลที่ได้มาวิเคราะห์โดยใช้โปรแกรมคอมพิวเตอร์สำเร็จรูปสำหรับการวิจัยทางสังคมศาสตร์ ประกอบด้วย

5.4.1 สถิติเชิงพรรณนา (Descriptive statistics) ใช้วิเคราะห์ข้อมูลลักษณะพื้นฐานบางประการทางเศรษฐกิจและสังคมของเกษตรกรผู้เลี้ยงโคนม ได้แก่

- ค่าความถี่ (frequency)

- ค่าร้อยละ (percentage)

- ค่าเฉลี่ยเลขคณิต (arithmetic mean)

- ค่ามัธยฐาน (Median)

- ค่าสูงสุด (maximum)

- ค่าต่ำสุด (minimum)

- ค่าเบี่ยงเบนมาตรฐาน (standard deviation)

5.4.2 การวิเคราะห์ความสัมพันธ์ระหว่างตัวแปรอิสระ (Independent Variable) กับตัวแปรตาม (Dependent Variable) เพื่อเปรียบเทียบความแตกต่างของค่าคะแนนเฉลี่ยระดับความพร้อมต่อการปรับปรุงฟาร์มเข้าสู่มาตรฐานฟาร์มโคนมทั้ง 9 ด้าน คือ 1) ด้านองค์ประกอบของฟาร์ม 2) ด้านอาหารสำหรับโคนม 3) ด้านน้ำสำหรับโคนม 4) ด้านการจัดการฟาร์ม 5) ด้านสุขภาพสัตว์ 6) ด้านสวัสดิภาพสัตว์ 7) ด้านสิ่งแวดล้อม 8) ด้านการผลิตน้ำมดิบ และ 9) ด้านการบันทึกข้อมูล

5.4.3 สำหรับการวิเคราะห์ข้อมูลการปฏิบัติ ได้กำหนดค่าคะแนนเพื่อประเมินระดับความพร้อมต่อการปรับปรุงฟาร์มเข้าสู่มาตรฐานฟาร์มโคนม โดยประยุกต์ใช้มาตราส่วนประเมินค่า (Applied Rating Seale) แบบ Numerical Rating Scale นำผลค่าเฉลี่ยในแต่ละประเด็นมาเปรียบเทียบกับเกณฑ์ในการแปลความหมาย ดังนี้

การแปลความหมายค่าเฉลี่ย Mean ของการปฏิบัติได้ (พวงรัตน์, 2536)

* + ค่าเฉลี่ยคะแนน 1.00 – 1.66 หมายถึง การปฏิบัติได้อยู่ในระดับน้อย
  + ค่าเฉลี่ยคะแนน 1.67 – 2.33 หมายถึง การปฏิบัติได้อยู่ในระดับปานกลาง
  + ค่าเฉลี่ยคะแนน 2.34 – 3.00 หมายถึง การปฏิบัติได้อยู่ในระดับมาก

**6. ผู้ร่วมดำเนินการ (ถ้ามี)**

(1) ชื่อ-นามสกุล………………-…………………..…..สัดส่วนผลงาน……………….………

(2) ชื่อ-นามสกุล………………-…………………..…..สัดส่วนผลงาน……………….………

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

7.1 ศึกษาขั้นตอนและวิธีดำเนินการวิจัย ศึกษาผลงานทางวิชาการที่เกี่ยวข้อง สัดส่วนผลงาน 20%

7.2 สร้างเครื่องมือแบบสัมภาษณ์ และเก็บรวบรวมข้อมูล สัดส่วนผลงาน 40%

7.3 วิเคราะห์ข้อมูลสรุปผล และจัดทำเอกสารวิชาการเผยแพร่ สัดส่วนผลงาน 40%

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

8.1 ทราบถึงข้อมูลสภาพพื้นฐานทางสังคมและเศรษฐกิจบางประการของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

8.2 ทราบสภาพการเลี้ยงโคนมและปัญหาอุปสรรคของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

8.3 ทราบเกี่ยวกับความพร้อมต่อการปรับปรุงฟาร์มเข้าสู่มาตรฐานฟาร์มโคนมของเกษตรกรผู้เลี้ยงโคนมสหกรณ์โคนมแม่วาง จำกัด จังหวัดเชียงใหม่

**9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**

…………………**-**………………………………………………………………………………………

**10. ความยุ่งยากในการดำเนินการ/ปัญหา/อุปสรรค**

การเก็บรวบรวมข้อมูลเป็นไปได้ล่าช้า เนื่องจากผู้ศึกษาและคณะผู้ช่วยมีจำนวนน้อย อีกทั้งยังมีงานประจำที่ต้องปฏิบัติ หาเวลาว่างได้น้อย ดังนั้นผู้ศึกษาจึงต้องวางแผนการทำงานให้รัดกุม เพื่อย่นระยะเวลาการทำงานให้น้อยลง

**11. การนำไปใช้ประโยชน์ หรือคาดว่าจะนำไปใช้ประโยชน์**

สามารถนำผลที่ได้จากการศึกษาไปใช้เป็นแนวทางในการวางแผนเพื่อพัฒนาการจัดการฟาร์ม เป็นแบบอย่างให้แก่เกษตรกร กลุ่มเกษตรกร และหน่วยงานอื่นๆ ที่เกี่ยวข้อง อีกทั้ง ทำให้ได้น้ำนมที่มีคุณภาพตามมาตรฐาน เกษตรกรมีรายได้เพิ่มากขึ้น

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ.................................................................

(....นางสาวศิริวรรณ...สันคม.....)

ผู้เสนอผลงาน

วันที่................มิถุนายน 2563

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริง**

**ทุกประการ**

ลงชื่อ...................-....................... ลงชื่อ...................-.......................

(....................................................) (....................................................)

ตำแหน่ง .................................... ตำแหน่ง ....................................

ผู้ร่วมดำเนินการ ผู้ร่วมดำเนินการ

........../.........../......... ........../.........../.........

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ......................................................................... ลงชื่อ.........................................................

(นายวุฒิชัย คำดี) (นายธีระ อนันต์วรปัญญา)

ผู้อำนวยการส่วนยุทธศาสตร์และสารสนเทศการปศุสัตว์ ปศุสัตว์เขต 5

วันที่................มิถุนายน 2563 วันที่................มิถุนายน 2563

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน ด้วยลายมือจริง

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

เอกสารหมายเลข 4

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ**.........นางสาวศิริวรรณ...สันคม.........................................................................................................................

**เพื่อประกอบการแต่งตั้งให้ดำรงตำแหน่งที่สูงขึ้นในตำแหน่ง**.....นักวิเคราะห์นโยบายและแผนชำนาญการ.....

**ตำแหน่งเลขที่**.............2017............. **สำนัก/ กอง** ..........สำนักงานปศุสัตว์เขต5 ...............................................

**เรื่อง** ปัจจัยที่มีผลกระทบต่อการพัฒนาฟาร์มโคนมตามมาตรฐานการปฏิบัติทางการเกษตรที่ดี (GAP) สำหรับฟาร์มโคนมของเกษตรกรผู้เลี้ยงโคนมในพื้นที่ภาคเหนือตอนบน

**หลักการและเหตุผล**

กลุ่มจังหวัดภาคเหนือตอนบน 1 เป็นฐานการผลิตน้ำนมดิบที่สำคัญและคุณภาพดีที่สุดของประเทศ สามารถสร้างรายได้ให้เกษตรกรเป็นจำนวนมาก ซึ่งปัจจุบันการแข่งขันด้านอาหารปลอดภัยมีการแข่งขันที่สูงขึ้นทั้งด้านคุณภาพและปริมาณ สำนักงานปศุสัตว์เขต 5 ได้รับการสนับสนุนงบประมาณการดำเนินงานจากกลุ่มจังหวัดภาคเหนือตอนบน 1 ในการดำเนินงานยกระดับมาตรฐานการผลิตและเพิ่มมูลค่าสินค้าผลิตภัณฑ์แปรรูปจากน้ำนมโคคุณภาพสูงล้านนา ทำให้มีการพัฒนาการผลิตน้ำนมดิบได้ตามเกณฑ์นมคุณภาพสูงล้านนา เกษตรกรผู้เลี้ยงโคนมสามารถประกอบอาชีพได้อย่างยั่งยืน จึงจำเป็นต้องได้รับการส่งเสริมและแก้ปัญหาทั้งระบบตลอดห่วงโซ่การผลิต ในขณะเดียวกันนโยบายกระทรวงเกษตรและสหกรณ์ด้านความปลอดภัยของอาหาร ได้เร่งรัดดำเนินงานให้ประชาชนผู้บริโภคได้บริโภคอาหารที่มีคุณภาพ ปลอดภัยปราศจากสารตกค้าง และการปนเปื้อนจากเชื้อโรคต่างๆ ซึ่งจำเป็นต้องมีการกำกับดูแลตลอดห่วงโซ่ของอาหาร และมีการตรวจสอบ ติดตาม กำกับ ดูแลจากเจ้าหน้าที่รัฐให้เป็นไปตามข้อกำหนดด้านมาตรฐาน และข้อกฎหมายที่เกี่ยวข้องในการดำเนินการผลิตอาหารที่มีแหล่งกำเนิดจากสัตว์ที่ถูกต้องตามหลักสุขอนามัย และปลอดภัยต่อผู้บริโภค จึงได้มีประกาศกระทรวงเกษตรและสหกรณ์ และประกาศคณะกรรมการมาตรฐานสินค้าเกษตรและอาหารแห่งชาติ เรื่องการปฏิบัติทางการเกษตรที่ดีสำหรับฟาร์มเลี้ยงสัตว์ มาตรฐานฟาร์มโคนม (GAP) ที่เกษตรกรจะต้องพัฒนาฟาร์มให้เป็นไปตามเกณฑ์มาตรฐาน

ซึ่งในปัจจุบันยังมีฟาร์มเลี้ยงสัตว์ส่วนหนึ่งที่ยังไม่สามารถผ่านการรับรองตามมาตรฐานการปฏิบัติทางการเกษตรที่ดีด้านปศุสัตว์ได้ เนื่องจากผู้ประกอบการฟาร์มยังขาดความรู้ความเข้าใจเกี่ยวกับการปฏิบัติทางการเกษตรที่ดีด้านปศุสัตว์ ดังนั้นเพื่อให้การตรวจรับรองการปฏิบัติทางการเกษตรที่ดีด้านปศุสัตว์เป็นไปตามเป้าหมาย เกษตรกรผู้เลี้ยงโคนมจึงจำเป็นต้องพัฒนาฟาร์มโคนมให้ได้ตามมาตรฐานการปฏิบัติทางการเกษตรที่ดี (GAP) สำหรับฟาร์ม โคนม และจะต้องดำเนินการยื่นคำขอรับรองการปฏิบัติทางการเกษตรที่ดีด้านปศุสัตว์ตามนโยบายของกระทรวงเกษตรและสหกรณ์ และตามความมุ่งหมายที่กลุ่มจังหวัดภาคเหนือตอนบน 1 ได้สนับสนุนการดำเนินงานอันจะเป็นการเพิ่มขีดความสามารถในการผลิตสินค้าปศุสัตว์ให้มีคุณภาพสูง สามารถแข่งขันได้ทั้งภายในและต่างประเทศ รองรับการค้าเสรีที่จะเกิดขึ้นได้ในอนาคต

**บทวิเคราะห์ / แนวคิด / ข้อเสนอ ( แผนงาน/ โครงการ ) ที่ผู้ประเมินจะพัฒนางาน**

จากหลักการและเหตุผลที่กล่าวมาข้างต้น ผู้ประเมินจึงมีแนวคิดในการศึกษาปัจจัยที่มีผลกระทบต่อการพัฒนาฟาร์มโคนมตามมาตรฐานการปฏิบัติทางการเกษตรที่ดี (GAP) สำหรับฟาร์มโคนมของเกษตรกรผู้เลี้ยง โคนมในพื้นที่ภาคเหนือตอนบน เพื่อนำผลจากการศึกษาที่ได้ไปประยุกต์ใช้เป็นแนวทางในการพัฒนาฟาร์มโคนมของเกษตรกรผู้เลี้ยงโคนมในพื้นที่ภาคเหนือตอนบนให้ได้มาตรฐานตามที่กำหนด

**ผลที่คาดว่าจะได้รับ**

เกษตรกรผู้เลี้ยงโคนมในพื้นที่ภาคเหนือตอนบนมีแนวคิดและแรงจูงใจในการต้องการพัฒนาฟาร์มโคนมของตนเองให้ได้รับมาตรฐานการปฏิบัติทางการเกษตรที่ดี (GAP) สำหรับฟาร์มโคนม

**ตัวชี้วัดความสำเร็จ**

1.ภาคเหนือตอนบนมีฟาร์มโคนมได้รับการรับรองมาตรฐานการปฏิบัติทางการเกษตรที่ดี (GAP) สำหรับฟาร์มโคนม 100% และได้รับการรับรองตามเกณฑ์มาตรฐานการรับรองแผลิตภัณฑ์นมคุณภาพสูงล้านนา (Lanna Hige Quality Milk) เพิ่มมากขึ้น

2. น้ำนมดิบมีคุณภาพสูงขึ้น

3. เกษตรกรมีรายได้เพิ่มมากขึ้น

4. เกษตรกรมีความสามารถแข่งขันด้านการตลาดทั้งในประเทศและต่างประเทศได้

ลงชื่อ.....................................................

(นางสาวศิริวรรณ สันคม)

ผู้เสนอแนวคิด

วันที่................มิถุนายน 2563

## การพิจารณาประเมินข้าราชการเพื่อคัดเลือกให้ส่งผลงานทางวิชาการ

ชื่อ………….นางสาวศิริวรรณ....สันคม…………………………….……………………………………..……………..……………………..…

ตำแหน่ง…นักวิเคราะห์นโยบายและแผนปฏิบัติการ………………….……ตำแหน่งเลขที่………2017…………………..………

ขอประเมินเพื่อแต่งตั้งให้ดำรงตำแหน่งที่สูงขึ้นในตำแหน่ง….…นักวิเคราะห์นโยบายและแผนชำนาญการ……..………

ตำแหน่งเลขที่…..…2017……..……ส่วน/กลุ่ม/ฝ่าย………….…ส่วนยุทธศาสตร์และสารสนเทศการปศุสัตว์………..……

กอง/สำนัก/จังหวัด……สำนักงานปศุสัตว์เขต5………………………………………………………………………………………….….

### การพิจารณา (คะแนนเต็ม 100 คะแนน)

1.ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

50 คะแนน ได้รับ …………………….…คะแนน

**รวม** ……………………..…คะแนน

ลงชื่อ……………………………………………....

(นายธีระ อนันต์วรปัญญา)

ปศุสัตว์เขต 5

วันที่................มิถุนายน 2563

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน

และให้ผู้บังคับบัญชาลงชื่อกำกับให้ครบถ้วน